Ўзбекистон қишлоқ хўжалик маҳсулотлари Европа бозорларини забт (...)\nГермания пойтахтида дунёдаги энг йирик кўргазмалардан бири - «Fruit Logistica-2022» қишлоқ хўжалиги маҳсулотлари кўргазмаси бўлиб ўтди, деб хабар бермоқда “Дунё” АА мухбири.\nКўргазмада Инвестициялар ва ташқи савдо вазирлиги ҳузуридаги Экспортни ривожлантириш агентлиги ҳамда Ўзбекистоннинг Берлиндаги элчихонаси кўмагида мамлакатимизнинг турли минтақаларидаги 10 та йирик компания томонидан республика агросаноат мажмуининг салоҳияти «Made in Uzbekistan» ягона миллий стенд воситасида намойиш этилди. Унинг пештахталаридан янги ва қайта ишланган мева-сабзавот маҳсулотлари, турли хил зираворлар, қуритилган мева ва бошқа ранг-баранг маҳсулотлар жой олди.\nГермания, Голландия, Франция, Буюк Британия, Италия, Польша, Ўмон, Покистон, Россия, Туркия, Исроил ва бошқа мамлакатлардан кўплаб ишбилармонлар мамлакатимиз стенди билан танишар экан, Ўзбекистон қишлоқ хўжалиги маҳсулотларини етказиб берувчилар билан ўзаро манфаатли ҳамкорликни йўлга қўйишга катта қизиқиш билдиришди.\nХорижий шериклар билан олиб борилган музокаралар чоғида турли соҳалардаги ўзаро ҳамкорлик истиқболлари муҳокама қилинди, қатор учрашувлар натижасида ўзбек маҳсулотларини Европа мамлакатларига етказиб бериш бўйича шартномаларни имзолаш бўйича келишувларга эришилди.\nЭлчихона кўмаги билан Ўзбекистон делегацияси аъзолари Германиянинг «Lidl», «EDEKA», «REWE» и «Kaufland» каби йирик улгуржи ва чакана савдо тармоқлари раҳбарияти билан учрашувлар ўтказишди, шунингдек, мева ва сабзавотларни қайта ишлаш бўйича етакчи компанияларда бўлишди.\n«Fruit Logistica-2022» халқаро кўргазмасининг айрим меҳмонлари “Дунё” ахборот агентлиги мухбирига Ўзбекистон стенди бюиланг танишувдан орттирган таассуротлари ва қишлоқ хўжалиги соҳасида ўзбек компаниялари билан ҳамкорликнинг истиқб\n«IEP - Invernaderos» компаниясининг бизнесни ривожлантириш бўйича менежери Рауль Мартинез – Херарда Фернандез (Испания):\nБугун Ўзбекистон миллий стенди билан танишар эканман, ўзбек тадбиркорларининг юксак малакаси ва маҳсулотларининг сифати юқори эканлигига яна бир бор ишонч ҳосил қилдим. Мамлакатингиз ишбилармонлари билан узоқ муддатли ишбилармонлик ҳамкорлигини йўлга қўйишдан беҳад манфаатдор бўламан.\nЎзбекистон муносиб давлатлардан бири. Мамлакатингизнинг улкан қишлоқ хўжалиги салоҳиятини ўрганиб чиқдим. Ўзбекистон майиз, ўрик, бодом, анжир ва бошқа қуритилган меваларнинг йирик ишлаб чиқарувчиларидан бири ҳисобланади. Улар жуда мазали ва ривожланган мамлакатлар бозорларининг барча андозаларига жавоб беради. Биз Ўзбекистондан маҳсулотларни Европа Иттифоқи, АҚШ ва бошқа мамлакатларга экспорт қилиш бўйича ҳамкорлик қилишимиз мумкин.\nГерманиядаги «DLG International GmbH» халқаро қишлоқ хўжалиги жамиятининг катта эксперти Альфонс Гобель:\nБугун биз ўзбекистонлик мутахассислар билан агросаноат соҳасидаги ҳамкорликнинг истиқболли йўналишларини муҳокама қилдик. Ўзаро шерикликни ривожлантириш, хусусан, мева-сабзавотни қайта ишлаш соҳасида улкан салоҳият мавжудлигига ишончимиз комил. Биз Ўзбекистон компаниялари билан узоқ муддатли асосда ҳамкорлик қилишга тайёрмиз.\n“bestfoodimporters.com” платформасининг минтақавий вакили Марина Торрес Ромеро:\nЎзбекистон стендида сизнинг мазали анор, помидорларингиз ва қуритилган меваларингиз билан қизиқаётган кўплаб меҳмонлар ва тадбиркорларни кўриш қувонарлидир. Менимча, бу Ўзбекистон маҳсулотингизни тарғиб қилишнинг энг яхши усули.\nБизнинг платформамизда дунёнинг янги мева ва сабзавотлар ишлаб чиқарувчилари ҳақидаги маълумотлар жойлаштирилади. Таҳририятимизда йилдан-йилга халқаро қишлоқ хўжалиги кўргазмаларида ўзбекистонлик экспонентларнинг сони ортиб бораётганини кузатмоқдамиз. Бу эса мамлакатингизнинг катта салоҳиятидан ҳамда экспорт имкониятларини кенгайтиришдан манфаатдор эканини яққол намоён этади. Ўзбекистон халқаро мева-сабзавот бозорида муҳим экспортчига айланмоқда. Шу муносабат билан ўтган йили Европа Иттифоқининг "ГСП+" бенефициар мамлакати мақомини олгани ҳам янги имкониятлар эшикларини очмоқда.


«Исломий давлат» сафларида қурбон бўлаётган марказий осиёликлар сони ортмоқда - BBC News O'zbek\n«Исломий давлат» сафларида қурбон бўлаётган марказий осиёликлар сони ортмоқда\nImage caption "Исломий давлат" сафида марказий осиёликлар оз эмас\n«Исломий давлат»га тегишли деб кўрилган ижтимоий тармоқларда яна уч нафар тожикистонлик қурбон бўлгани айтилмоқда, деб хабар қилади Тожикистоннинг етакчи ахборот агентлиги Азия Плюс.\nАна шу хабарларга таяниладиган бўлса, унда тожикистонликлар билан бир қаторда Ўзбекистон фуқароси ҳам ҳалок бўлган.\nМарказий Осиёдан «Исломий давлат» сафларига қўшилган бу уч жангари Бағдод жанубидаги жангларда қурбон бўлишгани англашилмоқда.\nТожикистон Ички ишлар вазирлигининг маълумотларига кўра, бугунга қадар биргина Сурияда Башар Асад режимига қарши жангларда 50 нафар тожикистонлик қурбон бўлган.\nИчки ишлар вазири Рамазон Раҳимзода бу ҳақда шу йилнинг январ ойида маълум қилган эди.\nКузатувчиларга кўра, ўтган ойлар ичида минтақада кечган урушлар назарда тутилса, Тожикистон ва умуман Марказий Осиёдан «Исломий давлат» сафларига қўшилган жангарилар орасидан қурбонлар сони кўпроқ бўлиши мумкин.\nИроқ ва Сурияда жанг қилаётган Марказий Осиё давлатлари фуқароларининг сони бўйича аниқ бир маълумотлар йўқ, аммо Душанбедаги расмий манбаларга кўра, бугунги кунда айни мамлакатларда камида 200 нафар тожикистонлик урушаётган бўлиши мумкин.\n«Исломий давлат» - олабўжими?\nImage caption Марказий Осиё мамлакатларида "экстремизга қарши кураш" баҳонасида минглаб кишилар қамоққа ташланган\nБугунга қадар Марказий Осиёнинг барча давлатлари «Исломий давлат» хавфидан хавотир изҳор этиб улгуришди.\nАммо айрим тахминларга кўра, марказий осиёликларни минглаб сонда турфа экстримист гуруҳларга қўшилишининг туб сабаблари ҳақида ҳукуматлар жим.\nМутахассисларга кўра, жангари гуруҳлар ўз сафларига ёллаш йўлида тарғиботни интернет ва ижтимоий тармоқлар орқали моҳирона олиб боришмоқда.\nАммо Марказий Осиё давлатларида истисносиз кенг қулоч ёйган порахўрлик, ишсизлик, камбағаллар ва бойлар ўртасидаги фарқнинг йириклашуви, ҳамда инсон ҳуқуқларининг қўпол поймол этилиши ҳар қандай экстримист гуруҳ сафини кенгайтириш учун энг қулай омиллардир.\n«Исломий давлат»нинг Яқин Шарқ мамлакатларида мисли кўрилмаган ғалабаси ва ҳатто, ўзига тўқ Ғарб мамлакатларидан ҳайриҳоҳу жангариларнинг бошини қовуштираётгани аксарият кузатувчиларни ўйлатиб қўйган.\nҒарб давлатларидан Сурия ва Ироққа қараб йўл олаётганлар ўз мамлакатлари, хусусан, Американинг ташқи сиёсатидан норози эканликлари англашилади.\nКузатувчиларга кўра, экстримистик гуруҳларга келиб қўшилаётган Марказий Осиё фуқаролари учун бу каби «глобал баҳоналар» билан бир қаторда ўз ҳукмдорларидан норозилик ва қашшоқлик ҳам сабаб бўлмоқда.\nМарказий Осиё ҳукуматларининг "эктримизмга қарши кураш" баҳонасида мухолифат ва мустақил фикрловчиларга нисбатан таъқиблари эса, алал-оқибат, яна шу ақидапараст гуруҳларга қўл келмоқда.\nТожикистон-Сурия: Жиҳоднинг узоқ йўли\n13 Октябр 2014\nТожикистон муфтияти: "Ҳукуматни танқид қилиш гуноҳи кабирадир"\nТожикистон: «Жамоати Ансоруллоӽ»га аъзо кӯрилган 13 киши қамалди\nТожикистон ҳарбий машқларга 30 минг кишини жалб қилган\nТошкентда қидирувда бўлган икки киши оиласи улар ўғирлаб кетилганига ишонади


ЖИЗЗАХ ВИЛОЯТИ ҲОКИМИНИНГ ИҚТИСОДИЁТ ВА ТАДБИРКОРЛИК МАСАЛАЛАРИ БЎЙИЧА БИРИНЧИ ЎРИНБОСАРИ » Жиззах вилояти ҳокимлиги расмий ахборот сайти\nЖиззах вилояти ҳокимлиги » Раҳбарият » ЖИЗЗАХ ВИЛОЯТИ ҲОКИМИНИНГ ИҚТИСОДИЁТ ВА ТАДБИРКОРЛИК МАСАЛАЛАРИ БЎЙИЧА БИРИНЧИ ЎРИНБОСАРИ\nЖИЗЗАХ ВИЛОЯТИ ҲОКИМИНИНГ ИҚТИСОДИЁТ ВА ТАДБИРКОРЛИК МАСАЛАЛАРИ БЎЙИЧА БИРИНЧИ ЎРИНБОСАРИ\n22 март 2018 йил\nРаджапов Нодирбек Мухторович\nМанзил: 130100, Жиззах шаҳри, Ш.Рашидов шоҳ кўчаси 64-уй\nТелефон: 0 (372) 226-56-68\nМеҳнат фаолияти: 2019 йилдан\nФуқароларни қабул қилиш вақти: Ҳафтанинг чоршанба куни соат 09-00 дан 12-00 гача вилоят ҳокимлиги биноси фуқароларни қабул қилиш хонасида.\nЖиззах вилояти ҳокимининг иқтисодиёт ва тадбиркорлик масалалари бўйича биринчи ўринбосари мажбурияти ва вазифалари\nВилоятнинг иқтисодиёт ва тадбиркорликни ривожлантириш котибиятга раҳбарликни амалга оширади. Соҳага даҳлдор бўлган Ўзбекистон Республикаси Қонунлари, Президент фармонлари, қарорлари ва фармойишлари, ҳукумат қарорлари ва фармойишлари, халқ депутатлари вилоят Кенгаши ва вилоят ҳокими қарорлари ижросини ташкил этади.\nВилоятни ижтимоий-иқтисодий ривожлантириш бўйича мақсадли дастурларни ишлаб чиқилишини ташкил этади ва унинг ижросини таъминлаш чораларини кўради.\nИқтисодий ночор корхоналарни соғломлаштириш ва истиқболсиз корхоналарга нисбатан банкротлик механизмини фаоллаштириш чораларини кўради.\nКичик бизнес ва хусусий тадбиркорликни ривожлантириш, хусусийлаштириш ва давлат тасарруфидан чиқариш дастурлари бажарилишини, хорижий инвестицияларни жалб этиш ишларини кучайтириш, вилоятнинг экспорт имкониятларини кенгайтириш ишларини ташкил этади.\nБанк-молия тизимида ислоҳотларни чуқурлаштириш, вилоят давлат бюджетини ишлаб чиқиш ва унинг бажарилишини ташкил этиш, пул-кредит, солиқ сиёсатини амалга ошириш, тўлов интизомини мустаҳкамлаш масалалари билан шуғулланади.\nХалқ истеъмоли моллари ва озиқ-овқат маҳсулотлари ишлаб чиқариш ва аҳолини бу маҳсулотлар билан таъминлашни ташкил этади. Аҳолига савдо, маиший ва бошқа хизматлар кўрсатишни ривожлантириш ишларини мувофиқлаштиради.\nАҳолининг иш билан бандлигини таъминлаш ва касаначиликни ривожлантириш масалалари билан шуғулланади.\nБириктирилган соҳаларда ижро интизомини мустаҳкамлаш ва улардаги аҳволни танқидий таҳлил қилиш, кадрларни танлаш, тарбиялаш ва ўқитиш масалалари билан доимий шуғулланади ҳамда уларни лавозимларга тайинлаш бўйича таклифлар беради.\nВилоят ҳокими ўринбосари котибиятига раҳбарлик қилади.\nҚуйидаги комиссиялар ишига раҳбарлик қилади:\n– инсонпарварлик ёрдами кўрсатиш бўйича вилоят комиссияси;\n-молия-хўжалик фаолиятини амалга оширмаган ва ўзларининг устав жамғармаларини шакллантирмаган корхоналарни тугатиш бўйича вилоят комиссияси;\n-пул-кредит сиёсати вилоят комиссияси;\n-вилоятнинг экспорт имкониятларини ривожлантириш бўйича комиссия;\n-вояга етмаганлар бўйича вилоят ҳокими ҳузуридаги доимий комиссия;\n-вилоят ҳокимлиги меҳнат ва аҳолини ижтимоий муҳофаза қилиш бош бошқармаси;\n-вилоят ҳокимлиги иқтисодиёт бош бошқармаси;\n-вилоят ҳокимлиги молия бошқармаси;\n-Ташқи иқтисодий алоқалар, инвестициялар ва савдо вазирлигининг вилоят бошқармаси;\n-вилоят давлат солиқ бошқармаси;\n-монополиядан чиқариш, рақобат ва тадбиркорликни қўллаб-қувватлаш бошқармаси;\n-Марказий банк вилоят бошқармаси ва барча тижорат банклари вилоят бошқармалари;\n– вилояти назорат-тафтиш бошқармаси;\n-вилоят статистика бошқармаси;\n-халқ истеъмоли моллари ишлаб чиқарувчи корхоналар\n-автомобилларга техник хизмат кўрсатиш корхоналари;\n-вилоятдаги савдо ва умумий овқатланиш корхоналари;\n-вилоят давлат мулкини бошқариш бошқармаси ва бозор инфратузилмаси ташкилотлари;\n-Савдо-саноат палатасининг вилоят бошқармаси ;\n-Товар-хом ашё биржасининг вилоят филиали;\n-корхоналар банкротлиги ва санацияси бўйича вилоят комиссияси.\nmalumot.doc [44,5 Kb] (юклаб олинди: 134)\nЖИЗЗАХ ВИЛОЯТИ ҲОКИМИ


Қорақалпоғистонда хусусий тиббиёт аҳволи қандай?\n2018 йилда 10 та янги бино қурилган, 10 тасида таъмирлаш-реконструкция ишлари бажарилган. Замонавий тиббий асбоб-ускуна ва жиҳозлар билан таъминланган. 19 та муассасалар фаолияти кенгайтирилган. Ушбу мақсадлар учун жами 600 минг АҚШ доллари ва 24,2 миллиард сўм сарфланган.\nАниқланган муаммолар бартараф этиладиган бўлди\nШу кунларда Олий Мажлис Қонунчилик палатаси депутатлари ўзи сайланган округларда бўлиб, аҳоли билан юзма-юз мулоқотлар ўтказмоқда. Хусусан, Олий Мажлис Қонунчилик палатаси депутати Мақсуд Қурбонбоев ўз сайлов округида бўлиб, сайловчилар билан учрашиб, ҳудуднинг ижтимоий-иқтисодий ҳолатини ўрганмоқда.\nХоразмда тиббиёт соҳасида қандай муаммолар бор?\nЮртимизда энг кўп эътибор қаратилаётган соҳалардан бири соғлиқни сақлаш тизимидир. Одамларнинг саломатлигини сақлаш, тиббий хизмат қамровини кенгайтириш ва сифатини яхшилаш — Президентимиз томонидан халқимизни рози қилишнинг бирдан-бир йўли ўлароқ, устувор вазифа сифатида белгиланган.\n50 бемор нега операция қилинди?\n...Беморни хасталик ўз забтига олган. Аҳвол оғирлашмоқда. Бундай шароитда тезроқ жарроҳликни амалга оширмаса, касалликка таслим бўлиш ҳеч гап эмас. Аксига олиб, бундай операцияни туманда ҳам, вилоятда ҳам қилиб бўлмайди. Ҳудуддаги шифокорларнинг малакаси, тажрибасига ишончсизлик, фақат марказдаги мутахассисларга интилиш деганларидай. Ягона чора — пойтахтга ёки хорижга бориш керак.\nНогиронлик аравачалари берилди\nИнсон саломатлиги — ўрнини ҳеч нарса билан қоплаб бўлмайдиган бойлик ҳисобланади. Бемори бор хонадонга нафақат тиббий хизмат кўрсатиш, балки унинг ҳолидан хабар олиш ҳам олижаноб ишдир.\nҚишлоқ оилавий поликлиникаси мудири ҳисобот берди\nБугунги кунда юртимизда тиббиёт соҳасида жамоатчилик назоратини ўрнатиш, соғлиқни сақлаш тизими ходимларининг масъулиятини ошириш мақсадида оилавий поликникалар ва туман тиббиёт бирлашмалари раҳбарларнинг ўзлари хизмат кўрсатаётган аҳоли олдида ҳисобот бериш тизими жорий этилган.\nҚўшкўпирликлар учун бепул тиббий кўрик ташкил қилинди\n— Эрталаб қон босимим 180/100 га чиқиб кетди, — дейди М.Машарипов. — Тезда ўзим яшайдиган ҳудудда жойлашган 15-қишлоқ врачлик пунктига қўнғироқ қилдик. У ердагилар муолажа қилишларини, шу билан бирга, туманда чуқурлаштирилган тиббий текширув ўтказилаётганини айтиб қолишди. Эшитибоқ, келдим. Мана, ҳозир ўзимни жуда тетик ҳис қиляпман. Юрагимнинг уриш ритми ҳам анча яхшиланганини сезяпман. Қўли енгил шифокорлар тезкор ёрдам кўрсатишди, тиббий маслаҳатлар беришди. Улардан жуда миннатдорман.\nХоразм аҳли тиббиётдан розими?\nОлий Мажлис Қонунчилик палатаси депутатлари ва Соғлиқни сақлаш вазирлиги мутасаддилари, республика ихтисослаштирилган илмий-амалий тиббиёт марказлари мутахассисларидан иборат Республика ишчи гуруҳи айни кунларда Хоразм вилоятида аҳолига кўрсатилаётган тиббий-санитария ёрдами сифатини ошириш, аҳоли ўртасида соғлом турмуш тарзини тарғиб қилиш борасида амалга оширилаётган ишлар ҳолатини ўрганмоқда.\nОчиқ мулоқотлар аҳоли манфаатларига хизмат қилади


Машҳур “Судоку" бошқотирмасининг “отаси” Маки Кадзи вафот этди\nNikoli нашриёти асосчиларидан бири Маки Кадзи.\nNikoli нашриётининг собиқ раҳбари, “Судоку" бошқотирмасини ўйлаб топган Маки Кадзи Японияда 69 ёшида саратон касаллигидан вафот этди.\nМаки Кадзи Саппоро шаҳрида 1951 йилда туғилган. У мактабни битиргач, университетга ўқишга кирди. Аммо кейинроқ университетни ташлаб, босмахонада ишлай бошлади. 1980 йилда у дўстлари билан Puzzle Communication Nikoli нашриётига асос солди.\nNikoli нашриёти рақамлардан иборат “Судоку” бошқотирмаларини ўйлаб топгани ортидан шуҳрат қозонган.\n1980 йиллар бошларида Nikoli ўз журналида Америка журналларидан биридан олинган бошқотирмани рақамлар воситасида мукаммаллаштириб чоп этганидан сўнг Японияда оммавийлашиб кетган.\nКейинроқ Nikoli нашриёти “Судоку”ларини Британия журналлари чоп эта бошлаган. Шундан сўнг бу бошқотирма дунёга машҳур бўлди.\n“Судоку”нинг “бобокалони” сифатида XVII асрда “Лотинча квадрат” бошқотирмасини ўйлаб топган Швейцария математиги Леонард Эйлер тан олинган.


Мустақиллик, таълим, ислоҳотлар ва муваффақият сари - zarnews.uz\nЎзбекистон Республикаси мустақиллигининг 28 йиллиги олдидан\nМустақиллик – бу оддий сўз эмас. Эрксизликда яшаган, ҳатто, фикрлашга ҳам қўрқадиган мамлакат халқи шундай улуғ кунни кўрсагина уни ҳис қила олади, завқини туя билади. Мен ҳам бу туйғуни нималигини бошидан кечирган, бир пайтлар эркин нафас олишни орзу қилган инсонлардан бириман...\nБундан 30 йил илгари шу юрт халқи бугунги хотиржамликни ҳис қилмаган. Айни пайтдаги имкониятлар, янгиланишлар, маданий юксалишга бўлган ҳаракатлар уёқда турсин, ҳатто, гапирадиган гапимиз, эртамиз учун қилишимиз керак бўлган ижодимиздаям тақиқлар кузатиларди.\nКейинги пайтларда таълим тизимини тубдан қайта қуриш, янгилаш борасида катта ишлар бошлаб юборилди. Айниқса, олий таълим тизимида бошланган ислоҳотларни амалга ошириш ва маълум ижобий натижаларга тезроқ эришиш йўлида катта ишлар олиб борилмоқда. Бироқ бунга эришиш осон бўлмайди. Негаки, соҳада пайдо бўлган ва нафақат мамлакатимиз олий таълим тизими, умуман таълим тизими тараққиётига тўсиқ бўлаётган қатор муаммолар узоқ йиллар давомида чуқур илдиз отган.\nПрезидентимиз муаммолар ечими бўйича бир қанча муҳим омиллар ва йўлларни кўрсатиб берди. Чунончи, таълим-тарбиянинг боши ва асоси оиладан бошланишини, боғча ва мактабда давом эттирилишини жуда тўғри асослади, амалда катта ва дадил қадамларни ташлади. Масалан, мактабгача таълим вазирлиги ва Президент мактабларининг ташкил этилиши, фанлар бўйича мамлакатимиз ҳамда дунё миқёсида ўтказиладиган олимпиадаларга ва бутун жамиятимизни китобхонликка жалб этишга доир қарорларнинг қабул қилиниши фикримиз далилидир.\nДунёда юз бераётган ижтимоий, иқтисодий ва техник тараққиёт ҳамда ота-боболаримизнинг асрий орзуси бўлган мустақилликка эришган юртимизда янгича фикрлаш, янгича ҳаракат ва ижод қилиш, яшаш сари юз тутаётган халқимиз турмуш тарзидаги бугунги кескин талаб ва эҳтиёжлар ҳам бу борада сусткашликка йўл қўйиб бўлмаслигини, имкон қадар тезкорликни тақозо этади. Шу боис, ўтган ўқув йилидан бошлаб олий таълим муассасаларига қабул квоталарининг аввалги йилларга нисбатан бир неча баробарга кўпайтирилиши, кириш имтиҳонлари бўйича тест саволлари ва синовларининг соддалаштирилиши, абитуриентларнинг тест топшириш жараёни шаффофлик, холислик, ташқи аралашувларсиз, адолатли тарзда ўтказилиши ҳам халқимизнинг таълим ривожига бўлган ишончини янада оширди. Қувонарлиси, бу йил абитуриентлар ўзига қулай бўлган жойдан хоҳлаган уч олий таълим муассасасига ариза топшириш, исталган вилоятда кириш имтиҳонларида қатнашиш каби қулай имкониятга эга бўлди. Бу эса мамлакатимиз олий таълим тизимида бошланган ислоҳотларнинг дебочаси, холос.\nСобиқ шўролар даврида юртимизда учта университет, ўттизтача институт фаолият юритган бўлса, бугун олий таълим муассасаларининг сони 90 та, чет мамлакатларнинг нуфузли олий ўқув юртлари филиаллари ҳам 20 тадан ортди. Очиғини айтиш керакки, кейинги икки-уч йил ичида олий таълим муассасасида фаолият юритаётганларнинг ҳам пешонасига офтоб, елкасига шамол тегди. Педагогик фаолиятга салбий таъсир этаётган тўсиқлар олиб ташланди, ойлик маошлар ошириляпти, ортиқча қоғозбозлик, мажлисбозлик, ҳашарбозлигу хўжа кўрсин учун қилинадиган ишларга барҳам бериляпти.\nҲа, бугун биз эркинмиз! Аммо қайсидир маънода ўзимиз таълимнинг ривожланишига тўсиқ бўлаётганимизни тан олишимиз керак. Негаки, кўпчилигимиз боғча, мактаб, лицей ва коллежларга тарбияланувчи, таълим олувчиларни қамраб олишда қинғирликларга йўл қўяяпмиз. Бунда бевосита муассасаларнинг нафси ҳакалак отган раҳбарлари билан бир қаторда, фарзандларини ўша ерга олиб келаётган ота-оналарнинг ҳам айби бор. Агар улар бу соҳадаги коррупцияга барҳам беришда фаол ва Президентимиз тарафида бўлганида эди кўп ишлар анча самарали кечарди.\nХуллас, мамлакат ҳаётида бошланган ислоҳотларнинг натижадорлигини таъминлаш ҳаммамизнинг саъй-ҳаракатимизга боғлиқлигини унутмаслигимиз керак. Оғир бўлса-да, ортга бир назар ташлайлик – эрксизлик, қарамлик, ожизлик. Тўғри, мустақиллигимиз абадий бўлишини ич-ичимиздан тушунамиз, аммо маънан заифлашиб қолишдан оғири йўқ. Шунга йўл бермайлик.


Тиматининг концертини кўролмаган ҳайдовчи – Fikrat.uz\nёхуд аксариятимиз нега тасвирий санъат асарларига қизиқмаймиз?\nОйбек домланинг “Навоий” романида шундай сатрлар бор:\n“Мирак наққош эскигина жуздонини очиб, шогирдининг айрим махсус қоғозларга солинган расмларини бир-бир тақдим эта бошлади. Навоий биринчи варақни қўлига олиб, суратдан кўзларини узоқ вақт узмади. Мирак наққошнинг таърифича, қўли олтин боланинг чизгани живир-живир гуллар, барглар, чизиқлар нозиклиги, жонлилиги бетимсол нафосат билан унинг кўзларини, руҳини сеҳрлаган эди. Навоий ором ва ҳаяжон билан чуқур нафас олди. Иккинчи расмни кўрди. Айни шу руҳ, лекин яна бойроқ, яна нафисроқ. Мана, ов тасвири. Оҳулар гўё қоғоздан сакраб, ўйноқлаб кетаётгандек туюлди. Унда ҳар бир нуқта кўз каби жонли. Навоий ўнга яқин расмни бениҳоя завқ билан томоша қилди.\nНиҳоят, шоир кўзларида ёнган қувонч билан ёш рассомни табриклади.\n— Бу кўҳна жаҳон, — деди у шавқ билан, — сизнингдек санъаткорни ҳануз кўрмаган эди. Қаламингизнинг ҳусни ҳар қандай таърифдан бениҳоя баланддир. Бу камолотни янада олийлаштирмоқ йўлида самимий ҳаракат қилингиз”.\nШеърият султони Ҳазрат Навоийни ҳайратлантирган ўша ёш мусаввир Камолиддин Беҳзод эди. Адабиёт ва санъат даҳоларининг илк учрашуви шундай кечганди. Навоий кейинчалик Камолиддин Беҳзод ижоди ва ҳаётида мислсиз ўрин тутди. Камолиддин Беҳзод тасвирий санъатимизнинг ўқ илдизига айланди. Беш асрки, ундан дунё санъати озиқланиб келмоқда. Аммо…\nҲозир тасвирий санъат деган калимани эшитган ҳамюртларимиздан баъзиларининг хаёлига 15 мегапикселли камерада олинган сурат ёки Мустақиллик шоҳкўчасида қатор териб қўйилган ва харидорини интиқлик ила кутаётган расмлар келса, ажаб эмас.\nНавоий ва Беҳзод яшаган суронли даврда адабиёт, тасвирий санъат (китобат санъати) бир-бирини тўлдирган ҳолда равнақ топган. Афсуски, электрон ва аудио китоблар пайдо бўлгани туфайлими, бугун биз бу ҳақиқатни унутдик. Фикримга қўшилмасангиз, айтинг-чи, давлатимиз томонидан ижодкорлар учун ҳар томонлама кенг шарт-шароитлар ва муайян имтиёзлар яратиб берилаётган бир пайтда фуқароларимиз, мутасадди ташкилотлар рассомларимиз фаолиятига қай даражада эътибор қаратишаяпти? Сиз-чи, сиз охирги бор қачон тасвирий санъат асарлари кўргазмасига бордингиз?..\nМен ёш санъатшунос сифатида шуни яхши биламанки, ҳар қандай рассом ўз асарлари кўргазмасини ташкил этиш учун йиллаб меҳнат қилади. Умрининг не-не олтин дамларини рангларга қориштириб мўъжиза яратади. Негаки, унинг ҳам халққа айтар сўзлари, гаплари бор. У ҳам ўзини шу халқдан қарздор фарзанд деб билади, бу қарзини самарали ижоди воситасида узгиси келади.\nБултур кузда бир ҳафталик ажойиб кўргазма ўтказилди. Унинг дастлабки уч-тўрт кунида кўплаб мухлислар ташриф буюрди, кейин эса кескин равишда камайиб кетди. Ҳолбуки, бу кўргазма маҳоратли ўзбек рассомининг миллий руҳдаги ноёб расмларини, жаҳон миқёсида тан олинган дилбар чизгиларини ўзида мужассам этган бетакрор маънавий хазина эди. Мухлислари камайган мусаввир зўр иштиёқ билан ишлай олмаслиги тайин. Минг таассуфларки, бундай ҳолатлар бошқа кўргазмалар пайтида ҳам тез-тез кузатилади.\nТўғри, юртимизда бир қанча санъат галереялари, музейлар мавжуд. Ўзбекистон Бадиий академияси ижодкорларни имкон қадар қўллаб-қувватлаб келмоқда. Лекин ижод аҳли борки, қуруқ шон-шуҳрат орттиришни эмас, халқ меҳрини қозонишни истайди.\nХўш, фаолият юритаётган музей ва галереялардаги ҳақиқий аҳвол қандай?\nАлбатта, бизнинг қарашларимиз бирёқлама бўлиши, масаланинг асл моҳиятини очиб беролмаслиги мумкин. Президентимиз юртимизнинг ижодкор ва зиёлилари билан бўлган учрашувда эса бу борадаги муаммоларга аниқлик киритди.\nДарвоқе, Шавкат Миромонович алоҳида таъкидлаганидек, 15-20 йилдан кейин Ўзбекистоннинг маданий ривожланиши қандай кечади?\nБугун биз яшаётган интернет ва юксак технологиялар асрида адабиёт ва санъат, маданиятимизнинг ўрнини ва таъсирини нафақат сақлаб қолиш, балки қандай қилиб уни кучайтириш мумкин, деган одилона саволлар барчамизни, биринчи навбатда, халқимизнинг энг илғор вакиллари бўлган ижод аҳлини ўйлантириши керак эмасми? Шундай экан, ташкиллаштирилаётган кўргазмалар оммавий ахборот воситалари эътиборидан бир оз четда қолаётгани ёхуд уларда кенг ёритилмаётгани санъатимизни саноатга айлантираётган ташкилотларнинг хатолари оқибати эмасмикин?\n…Таксида кетаётган эдим. Кутилмаганда ҳайдовчи билан ёнидаги йўловчининг ўзаро суҳбати диққатимни тортди. Ҳайдовчи Тиматининг концерти баннерига ишора қилиб сўради:\n— Билетининг баҳоси қанча экан?\n— Икки юз минг сўм, — деди йўловчи ҳозиржавоблик ила. — Мен иккита олдим.\n— Эҳ, агар юз минг сўм бўлганида мен ҳам концертга кирардим.\nҲайдовчи шундай дея чуқур хўрсинди-да, тезликни оширди. Мен эса машина ойнасидан ташқарига боқиб, буюк мусаввир — она табиат кун адоғида осмон уфқига чизаётган ғаройиб манзараларни томоша қила бошладим…\nИзоҳ қолдиринг Тиматининг концертини кўролмаган ҳайдовчи\n8:35 / 06.05.2020 15.08.2020 29706 0\n15:06 / 18.03.2020 04.09.2020 25768 0\n16:54 / 08.06.2020 25.08.2020 37576 0


“Asialuxe Travel” компанияси истиқболли режаларини маълум қилди | Interpress.uz\nБош саҳифаЯнгиликларЖаҳон“Asialuxe Travel” компанияси истиқболли режаларини маълум қилди\n“Asialuxe Travel” компанияси истиқболли режаларини маълум қилди\n16:49 | 14-03-2021\nТошкентда Asialuxe Travel биринчи миллий туроператорининг тақдимоти бўлиб ўтди. Тадбир давомида қилинган ишлар бўйича ҳисобот тақдим этилди, шунингдек, компания томонидан амалга ошириладиган янги йўналишлар маълум қилинди. Тақдимотда Uzbekistan Airways Ўзбекистон миллий авиакомпанияси, Транспорт вазирлиги, Туризмни ривожлантириш давлат қўмитаси, Ўзбекистоннинг туристик операторлари ҳамда жамоатчилик ва ОАВ вакиллари иштирок этди.\nAsialuxe Travel биринчи миллий туроператори – бу 2018 йилнинг ноябрь ойида асос солинган ва ҳозирги кунда шиддат билан ривожланиб бораётган компаниядир. Компания Ўзбекистон аҳолиси ва меҳмонларига сифатли ва самарали туристик хизматларни таклиф қилади. Тақдимот ўтган йиллар давомида қилинган ишлар видео лавҳасини демонстрация қилишдан бошланди. Хусусан, ҳозирда компания Анталия, Истанбул ва Мальдив ороллари йўналишлари бўйича чартер рейсларни муваффақиятли тарзда амалга оширмоқда. Компаниянинг ўзгачалиги шундаки, у B2B ва B2C шаклида авиачипталарни ёзиб олиш/туристик тўпламларни банд қилиш бўйича уникал “софт”ни тақдим этади. COVID-19 пандемияси вақтида компания Ўзбекистон фуқароларини олиб келиш бўйича Истанбулга эвакуацион рейсларни ҳам амалга оширди.\n-“Ўзбекистон Республикаси ҳукумати сайёҳлик фаолиятини ривожлантиришга, яъни кирувчи ва чиқувчи туризмга катта эътибор беради. Миллий туроператорнинг фалсафаси – бу мамлакатимизнинг ҳар бир фуқароси учун саёҳат қилиш имкониятини тақдим этишдан иборат, шунингдек, биз сафарни ташкиллаштириш жараёнини тушунарли бўлиши учун максимал даражада қулай ва оддий қилишни истаймиз”, – дея қайд этди Asialuxe Travel миллий туроператорининг директори Сирожиддин Тошмуҳамедов ўз нутқида.\nШунингдек, тақдимот давомида 2021 йил учун мўлжалланган режалар маълум қилинди. Компания Туркия, Қирғизистон, Миср, Вьетнам, Таиланд ва Мальдив оролларига чартер дастурларини амалга оширишни режалаштирмоқда. Бундан ташқари, тадбир давомида қабул қилувчи ҳамкорлар имкониятлари тақдим этилди. Тақдимот охирида тадбир иштирокчилари ўзларини қизиқтирган саволларига компания мутахассислари томонидан жавоблар олишди.


Асл саховатпешалик халқимизнинг қонида бор\nХалқимиз азалдан саховатпеша, эзгу амаллар қилишни яхши кўради. Буни бугунги кунда амалга оширилаётган “Саховат ва кўмак” умумхалқ ҳаракати мисолида ҳам кўриш мумкин. Биргина Тошкент вилояти мисолида ўн минглаб оилаларга озиқ-овқат маҳсулотлари етказиб берилди. Жорий йилнинг 24 апрелигача бўлган маълумотларга кўра, вилоятдаги Маҳалла ва оилани қўллаб-қувватлаш бошқармаси ҳузуридаги Ҳомийлик хайрияларини мувофиқлаштириш марказига 30 минг 971 та мурожаат тушган бўлиб, шулардан 27 минг 61 тасининг муаммоси ҳал этилиб, озиқ-овқат маҳсулотлари етказиб берилган. Ёки вилоятда ҳозиргача 53 тонна гуруч, 43 тонна шакар, 62 тонна ун, 56 минг 219 литр ўсимлик ёғи, 8 минг 131 кг мол гўшти, 450 кг қуритилган мевалар, 51 тонна 400 кг макарон, 37,5 тонна сабзи, 500 кг бодринг, 2,5 минг литр сутли маҳсулотлар ва 24 минг 878 дона тиббий ниқоб бепул тарқатилгани ҳам хайрия ишлари доираси ҳақида тасаввур беради.\nВилоят тадбиркорлари барча шаҳар ва туманлардаги уй шароитида карантинда сақланаётган хонадонлар, кам таъминланган, эҳтиёжманд оилалар, Меҳрибонлик ҳамда Саховат уйлари ва болалар интернетларига хайрия сифатида 12 турдаги озиқ-овқат маҳсулотлари ва дори-дармонлар етказиб беришяпти. Шу кунгача 1500 оилага шундай тарзда ёрдам кўрсатилди. Турмуш шароити бирмунча оғир оилаларга қўшимча равишда нақд пул ҳам берилди. “Минг оилага –минг туҳфа!” ижтимоий хайрия акцияси доирасида эҳтиёжманд оилаларнинг ҳар бирига бир бошдан соғин сигир берилди.\nПрезидентимиз томонидан жорий йилнинг 27 февралидаги видеоселектор йиғилишида таъкидланган республикада камбағалликни қисқартириш масаласида ҳам Тошкент вилояти ҳокимлиги тизимли ишларни йўлга қўймоқда. Энг аввало, вилоятдаги ҳар бир маҳалла, туман ва шаҳарлар кесимидаги ҳақиқий ҳолат, мавжуд шарт-шароит ва имкониятлар чуқур ўрганилиб, ҳар бир ҳудуднинг ўзига хос бўлган анъаналаридан келиб чиққан ҳолда чоралар белгиланди. Бунда камбағалликка оид ҳақиқий аҳвол, яъни маҳаллалардаги даромади кам оилалар сони ҳақида маълумотлар базаси шакллантирилиб, ҳар бир туман ва шаҳарнинг салоҳияти, табиий ресурслари, ер ва инфратузилма имкониятлари инобатга олинди.\nЖорий йилда “Ҳар бир оила – тадбиркор”, “Ёшлар – келажагимиз”, Ҳунармандчиликни ривожлантириш каби давлат дастурлари доирасидаги лойиҳаларни молиялаштириш учун 323,2 миллиард сўм кредит ажратилади. Мазкур лойиҳаларни молиялаштирилишини таъминлаш мақсадида, аввалги йилларда берилган кредитлар бўйича 233 миллиард сўм кредитларни ўз муддатида қайтарилиши юзасидан тизимли ишлар йўлга қўйилди. Масалан, бугунги кунгача бу давлат дастурлари доирасида 158 та лойиҳага 17,9 млрд сўм имтиёзли кредитлар ажратилди.\nКамбағалликни тадбиркорликни ривожлантириш орқали қисқартириш мақсадида бу йилда ўтган йилдан кам бўлмаган миқдорда янги кичик бизнес субъектлари ташкил этишни кўзда тутилган.\nКоронавирус пандемияси шароитида Бандлик ва меҳнат муносабатлари вазирлиги ҳузуридаги Жамоат ишлари жамғармаси жорий йилнинг апрель ойи учун вилоятга 4 миллиард 425,5 миллион сўм миқдорида ҳақ тўланадиган жамоат ишларига маблағлар йўналтирди. Ушбу маблағларга жами 5 минг 800 нафар ишсиз фуқаронинг бандлиги таъминланади. Бундан ташқари, Бандлик жамғармаси томонидан 615 та оила аъзоларини шахсий томорқа хўжаликларида банд қилиш ва уларга кўмак бериш мақсадида жами 1 миллиард 375 миллион сўм миқдорда маблағлар ажратилди. Маблағларнинг 173,9 миллион сўми иссиқхоналар қуриш, 647,9 миллион сўми томорқаларга уруғ ва кўчатлар сотиб олиш ҳамда 553,2 миллион сўми суғориш воситаларини ўрнатиш учун режалаштирилган.\nВилоятда экспорт соҳаси ҳам кенг йўлга қўйилди. Масалан, жорий йилда жами 603,3 млн. долларлик маҳсулотларни экспорт қилиш режаси белгиланган. Шундан, 386,3 млн. АҚШ доллари саноат маҳсулотлари бўлса, 217 млн. АҚШ доллари эса қишлоқ хўжалиги маҳсулотларига тўғри келади. Бу борада кўзда тутилган топшириқларни уддалаш учун барча чора-тадбирлар кўриляпти. Хусусан, январь-февраль ойларидаги режалар 118,4 фоизга, жумладан, саноатда 151 фоизга, қишлоқ хўжалиги маҳсулотлари экспорти бўйича эса 60 фоизга бажарилганлиги фикримизнинг тасдиғидир.\nЖорий йилда вилоятимизда 56 та истиқболли лойиҳани амалиётга татбиқ этиш ҳисобига 309,2 млн. АҚШ доллари миқдоридаги инвестицияларни ўзлаштириш белгиланган. Хусусан, жорий йилнинг январь-февраль ойларида 20,6 млн. АҚШ доллари ҳажмидаги хориж маблағларини ўзлаштириш кўзда тутилганди, амалда эса бу кўрсаткич 32,4 млн. АҚШ доллари миқдорида бажарилиб, вазифа 157 фоизга уддаланди. Умуман, биринчи чорак учун белгиланган режа прогнозлари 52,5 млн. доллар ёки 110 фоизга бажарилиши кутилмоқда. Хорижий сармоядорлар билан инвестиция киритиш масаласида доимий равишда музокаралар олиб борилмоқда. Яқинда Россия Федерациясидаги уй-жойларни қуришга ихтисослашган компания вакиллари келиб, кўп қаватли уй-жойларни бунёд этишдаги тажрибаси, имкониятлари ва хориж давлатларида барпо этган уй-жойлари хусусида батафсил маъумотлари билан тақдимот ўтказишди. Ўзбекистон ва Туркия ишбилармонлар (“UTID”) уюшмаси билан яқин ҳамкорлик ўрнатилган.\nБугун 2021 йилда фойдаланишга топширилиши кўзда тутилган “Tashkent Cotton Textile” масъулияти чекланган жамиятини ташкил этиш ишлари ҳам бошланган. Бир сўз билан айтганда, Тошкент вилояти мамлакатимизнинг марказий вилояти сифатида ўз ўрни ва салоҳиятини мустаҳкамлаш йўлидан бормоқда. Бу йўлда вилоятимизнинг юксак иқтисодий, улкан табиий ва инсоний ресурслари, ривожланган транспорт коммуникациялари имкониятларидан тўла ва мақсадли фойдаланишга ҳаракат қилинмоқда.


23:31 28 Январ 2020\n8 феврал учун об-ҳаво маълумотлари\n16:38 07.02.2017 (Янгиланган 18:41 07.02.2017) Ҳавола олиш\n8 февраль куни Республиканинг тоғли ҳудудларида ҳаво ўзгариб туради, ёғингарчилик бўлмайди. Қор кўчиши хавфи бор. Баъзи жойларда туман тушиши мумкин\nТОШКЕНТ, 7 фев — Sputnik. Республика Гидрометеорология марказининг хабар беришича, 8 февраль куни Тошкентда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Кечаси 2-4 даража совуқ, кундузи 7-9 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Кечаси 1-6 даража совуқ, кундузи 4-9 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Кечаси 3 даража совуқ, 2 даража илиқ, кундузи 7-12 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Кечаси 0-5 даража совуқ, кундузи 4-9 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Кечаси 3 даража совуқ, 2 даража илиқ, кундузи 7-12 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Кечаси 0-5 даража совуқ, кундузи 3-8 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик бўлмайди. Қор кўчиши хавфи бор. Баъзи жойларда туман тушиши мумкин. Кечаси 3-8 даража совуқ, кундузи 0-5 даража илиқ бўлади.


Ҳар йили миллионлаб даромад келтирадиган 45 туп гилос - Халқ сўзи\n19:29 23 Апрель 2020 Жамият\n— Туманимиздаги 53 мингдан ортиқ томорқа ер эгалари тасарруфида 9 минг 100 гектардан зиёд ер майдони мавжуд, — дейди туман ҳокими ўринбосари Рашид Ниятов. — Бу томорқаларда йилига икки-уч марта экин экиб, ҳосил олиш имконияти бор. Карантин даврида аҳолининг сабзавот уруғ ва кўчатларига бўлган эҳтиёжини қондириш мақсадида кўчма дўконлар ташкил қиляпмиз. “Бир маҳалла — бир маҳсулот” тамойили асосида 32 маҳалладаги томорқа майдонларининг 475 гектарида қулупнай экишни режалаштирганмиз.\nТуманнинг Зарафшон маҳалласида озгина томорқасидан мўмайгина даромад қиладиган деҳқонлар талайгина. Улардан бири Рустам Раббимов. У томорқасининг учдан бир қисмида мевали дарахтлар парвариш қилади. Шу ихчамгина боғдаги 45 туп гилос ҳар йили Рустам аканинг рўзғорига камида 7 миллион сўм даромад келтиради.\n— Ҳовлимда гилосдан ташқари ҳар бир мевали дарахтдан 2-3 тупдан бор, — дейди Р.Раббимов. — Дарахтларни кўпайтириш, яқинларимга, қўни-қўшниларга улашиш учун кўчат етиштириш билан ҳам шуғулланаман. Ниҳолларни пайвандлаш қўлимдан келади. Масалан, майда-майда ҳосил берадиган олмурут дарахтининг кўчатига бозоргир нок кўчати новдасидан олиб пайванд қилиб кўрдим. Дастлабки йиллардан ҳосил кўрсатди. Бир туп олма дарахтига уч хил олма новдаларини пайванд қилганман. Кўчатлар орасига эса кўкат экамиз. Чорва учун озуқа ҳам етиштирамиз. Чунки, 4 бош қорамолимиз бор. Сут-қатиқ, сариёғ ўзимиздан чиқади. Хуллас бир қарич ердан ҳам унумли фойдаланишга ҳаракат қиламиз, вақтимиз шу ерда — томорқа юмушлари билан ўтади. Пенсиядаги одам учун уй ишлари ҳам бир эрмак. Бўлмаса, зерикиб қоламиз. Меҳнат қилган одам кам бўлмайди. Ҳар қанча орзу-ҳавасингиз, ниятларингиз бўлса кафтдек томорқадан ҳам яхши даромад қилиб уларга эришиш мумкин.\nМаҳалла оқсоқоли Мамашариф Анорқуловнинг айтишича, маҳалладаги 836 хўжаликнинг барчаси ўз томорқасига эга. Улар бу ердан самарали фойдаланиб, рўзғори ободлигини таъминламоқда. Шунинг учун маҳаллада камбағал оилалар йўқ ҳисоби.\n— Лекин каттагина томорқаси бўлса-да ундан фойдаланмаётган кишилар йўқ эмас, — дейди маҳалла оқсоқоли М.Анорқулов. — Уларга маҳалла-кўй ёрдам бериб, ҳатто, дакки бериб ердан унумли фойдаланишга даъват этяпмиз. Ахир томорқаси бўла туриб, бу ерда ҳеч бўлмаганда ўзи учун картошка-пиёз, сабзи-шолғом, бодринг-помидор етиштирмаса увол-да. Айниқса, бугунги карантин пайтида томорқадан ўринли фойдаланиш жуда муҳим.


Жозе Моуринью: "Нам нечего терять, "Манчестер Сити" же теряет многое" / CHAMPIONAT.asia\n12:11Хўжайлида футзал бўйича турнир бўлиб ўтди 0 12:07"Сўғдиёна": Иззатилла Абдуллаевни табриклаймиз! 0 11:57Аҳмад Халил "Ал Айн"га ўтди 5 11:56Спортчилар ижтимоий тармоқларда 4 11:53Бунақасини кўрмагансиз! Дибала Dolce & Gabbana кўргазмасида модель (+ФОТО) 6 11:52U-23 Осиё чемпионати. Биз учун муҳим бўлган ўйинлар бошланмоқда 7 11:48Карикатура: "Энфилд"даги қўрқинчли тунда нималар рўй берди? 6 11:44Канюк ва Гриффитс нима учун назорат учрашувларида майдонга туша олишмаяпти? 8 11:29Olamsport: "Ўз вақтида егани ноним бўлмаган" - Анвар Бойназаров меҳмонимиз, Истомин чорак финалгача рейтингда 41-ўриндан юқори теннисчиларга қарши ўйнамайди 0 11:29Футзал. Ўзбекистон терма жамоаси "Чиғатой"да яшаб, "Бунёдкор"да шуғулланмоқда 0 11:11"Реал" қишки трансфер ойнасида харид амалга оширишга қарор қилди, футболчи ҳам аниқ 21 11:09Евгений Валицкий 89 ёшда, табриклаймиз! 1 11:06Шуҳрат Мақсудовга таъзия билдирамиз 13 11:02Омар Моманидан янги карикатура: Омад Йерри Мина! 5 11:01ЛаЛигада жарима зарбасидан гол уриш бўйича ким етакчи, Роналду ёки Месси? 12\nЖозе Моуринью: "Нам нечего терять, "Манчестер Сити" же теряет многое"\nГлавный тренер лондонского "Челси" Жозе Моуринью с радостью принял победу в Кубке Англии над "Сток Сити" (1:0), которая состоялась в его день рождения, и отметил, что с нетерпением ждет встречи с "Манчестер Сити" в следующем раунде турнира.\n"Отличная жеребьевка. Наша основная задача на этот сезон — совершенствовать свою игру, и матчи с сильнейшим соперником являются превосходным способом добиться этого. Нам предстоят две встречи за 15 дней с одной из лучших команд на их поле, где они буквально уничтожают соперников, забивая по 4–5 мячей даже таким клубам, как "Арсенал", "Тоттенхэм" или "МЮ". Что может быть лучше?! Если мы проиграем — это будет поражение от лучшего клуба. Если нет — мы добьемся фантастического результата. Мы готовы отправиться туда и получить удовольствие от футбола. Нам нечего терять, они же теряют многое. От их команды ждут только побед, как от меня в первый период у руля "Челси", - цитирует португальца официальный сайт "синих".


04/Июнь/2020 Сирдарё, биз сен билан\nТОШКЕНТ, 4 июнь. /«Дунё» АА/. Жорий йил май ойида Ўзбекистон Республикаси Бош вазирининг ўринбосари С.Умурзаков раҳбарлигидаги ишчи гуруҳ Сардоба сув омбори тўғонининг ўпирилиши оқибатида юзага келган муаммоларни ўрганиш учун Сирдарё вилоятида кенг қамровли ишларни олиб борди, деб хабар бермоқда «Дунё» АА мухбири Инвестициялар ва ташқи савда вазирлиги манбасига асосланиб.\nМаълумки, техноген ҳалокат сабабли ҳудудда саноат ва қишлоқ хўжалиги корхоналари, инфратузилма, турар-жой бинолари ва томорқа участкалари вайрон бўлди. Натижада, тадбиркорлар ва экспортчилар бундан катта зарар кўрди. Бу ўз навбатида ҳудуд аҳолисинининг ўз иш жойидан ҳамда пул топиш имкониятларидан маҳрум қилди.\nШу муносабат билан, ишчи гуруҳ раҳбарияти томонидан тадбиркорлар ва жабрланган ҳудудлар аҳолиси билан манзилли учрашувлар ўтказилди. Жумладан, саноат корхоналари ишини қайта тиклаш, мавжуд кредитлар бўйича қарзларни таркибий ўзгартириш, етказилган зарарни баҳолашни тезлаштириш ва суғурта полислари бўйича тўлов жараёнларини жадаллаштириш каби масалаларнинг ечимлари юзасидан таклифлар ва меҳанизмлар ишлаб чиқилди.\nТегишли вазирлик ва идоралар раҳбарларига юқорида қайд этилган масалаларда тезкор равишда ёрдам кўрсатиш юзасидан аниқ топшириқлар берилди.\nШунингдек, маҳаллий аҳоли бандлигини таъминлаш имконини берадиган корхоналарни тезлик билан ишга тушириш ва янги иш ўринларини ташкил этиш, шунингдек, касаначилик учун шарт-шароитлар яратиш асосий вазифа этиб белгиланди.\nМазкур вазифалар ижросини таъминлаш мақсадида, ихтисослаштирилган идоралар ва тижорат банклари томонидан умумий нархи 10,2 трлн. сўмни ташкил этадиган жами 665 та инвестиция лойиҳаси ишлаб чиқилди. Лойиҳаларнинг амалга оширилиши 22 732, шу жумладан, касаначилик асосида 2 065 янги иш ўринларини яратиш имконини беради. Ҳар бир лойиҳа учун ер майдонлари ажратилди, масъул ижрочилар бириктирилиб, молиялаштириш манбалари белгиланди. Барча лойиҳалар 2021 йил биринчи чорагининг охиригача амалга оширилади.\nБош прокуратура ёрдамида Ишчи гуруҳ фаолияти якунлари бўйича ишлаб чиқилган чора-тадбирлар ижросини қатъий мониторинг ва назорат қилиш механизми яратилди.\n“Бошқа қайғу бўлмайди” – «Bukharian Time...\nАҚШда нашр этиладиган «Bukharian Times» газетасида Ўзбекистонда содир бўлган табиий офатла...\nТуркияликлар Бухоро ва Сирдарёдаги табии...\nТуркия Республикасининг сиёсий ва жамоатчилик доиралари вакиллари Бухоро ҳамда Сирдарё вил...


Бугун тоғли ҳудудларда сел-сув тошқин ҳодисалари юзага келиши мумкин\n“Ўзгидромет” хабарига кўра, бугун кундуз куни республика бўйича ёғингарчилик кутилмайди, фақат Тошкент вилоятида ва Фарғона водийси вилоятларида кечга томон баъзи жойларда қисқа муддатли ёмғир ёғиши, момақалдироқ бўлиши мумкин. Тоғ олди ва тоғли ҳудудларда сел-сув тошқин ҳодисалари юзага келиши мумкин. Баъзи жойларда шамол 18-23 м/с гача кучайиши, айрим жойларда чанг-тўзонлари кузатилиши мумкин. Ҳарорат 23-28° гача пасаяди.\nПойтахтимизда кечга томон биъроз қисқа муддатли ёмғир ёғиши, момақалдироқ бўлиши мумкин. Момақалдироқ пайтида шамол 12-15 м/с гача кучайиши мумкин. Ҳарорат 24-26° бўлади.\nТоғ олди ва тоғли ҳудудларда вақти-вақти билан қисқа муддатли ёмғир ёғади, момақалдироқ бўлиши мумкин. Сел-сув тошқин ҳодисалари юзага келиши мумкин. Баъзи жойларда шамол 18-23 м/с гача кучайиши мумкин. Ҳарорат 12-17° бўлади.\nКиритилди: 08:54 29.05.2022. Ўқилди: 2303 марта. Фикрлар сони: 0 та.\nРоссия ва Беларус иттифоқ давлатининг ягона ахборот ма...


Андижонда ўтказилган “Ҳоким Кубоги” мусобақасида ғолиблар аниқланди\n16:57 / 20.02.2016\n15-20 февраль кунлари Андижон шаҳридаги Шўрбулоқ стадионида 14-15 ёшли ўсмирлар ўртасида футбол бўйича “Ҳоким Кубоги” турнири бўлиб ўтди.\nВилоят футбол федерацияси ҳамда Андижон шаҳар ҳокимлиги томонидан ташкил этилган ушбу мусобақада Олимпия заҳиралари коллежи жамоаси, Андижон шаҳар футболга ихтисослашган мактаб-интернати ва вилоят футболга ихтисослашган мактаб-интернатидан иккитадан жамоа, “Шаҳрихон-33” жамоаси, вилоят болалар ва ўсмирлар футбол мактаби, “Фарғона” жамоалари иштирок этдилар.\nМуросасиз баҳсларга бой тарзда ўтган мусобақа якунларига кўра, Фарғона жамоаси учинчи, вилоят футболга ихтисослашган мактаб-интернати жамоаси иккинчи ўринни эгаллаган бўлса, ғолиблик Андижон шаҳар футболга ихтисослашган мактаб-интернати футболчиларига насиб этди.\nМусобақанинг тантанали ёпилиш маросимида сўз олган Андижон шаҳар ҳокими Улуғбек Солиев ҳамда вилоят футбол федерацияси биринчи вице-президенти Алишер Узоқов мусобақа иштирокчиларини кўрсатган ажойиб ўйинлари учун қутладилар. Турнирда ўзини кўрсатган турли номинация эгалари ва совриндорларга эсдалик совғалари топширилди. Мусобақанинг ғолиб жамоаси эса Кубок билан тақдирланди.\n-Бугун якунига етган беллашувлар вилоятимизда кўплаб иқтидорли футболчилар вояга етаётганини кўрсатиб берди - дейди вилоят футбол федерацияси биринчи вице-президенти Алишер Узоқов. – Ўйлайманки, улар орасидан турли терма жамоаларда юртимиз шарафини муносиб ҳимоя қиладиган ўйинчилар етишиб чиқади.


Аллоҳ таоло инсонга бу имтиҳон дунёсида нафси билан курашиб, уни ёмон иллатларда...\nАзалдан ҳар бир халқ ва динларда вафот этганнинг мол-мулкини мерос қилиб олиш қо�...\nДунёда ота-она энг улуғ зотлар ҳисобланади. Чунки улар ўз фарзандлари учун ҳаёти�...\nВақт зиммамиздаги улкан ғаниматлардан биридир\nНашр килинди: 18 Ноябр 2019\nМусулмонларнинг энг гўзал сифатларидан бири вақтни қадрлаш бўлиши керак. Вақтни қадрлаш, ундан унумли фойдаланиш ақл устига бино қилинган динимизнинг талабидир.\nНашр килинди: 20 Сентабр 2019\nБиламизки инсоннинг зийнати унинг ташқи кўринишида ёки бойлигида эмас балки унинг чиройли одобидадир.\nНашр килинди: 04 Сентабр 2019\nИлм ҳақида, китоб мутолааси тўғрисида диний уламолар кўп ва хўп айтганларки, вақтлар ўтсада бу пурмаъно сўзлар, ул зотларнинг ҳаётий қурумлари бизларга ибрат бўлғуси.\nНашр килинди: 30 Август 2019\nИнсон жамиятда ўз ўрнини топиши учун шу жамиятдаги қонун-қоидаларга риоя қилиши лозим. Бу қонун-қоидалар гўзал ахлоқ, тартиб-интизомдир.\nНашр килинди: 21 Июн 2019\nМуборак ҳадиси шарифда “Жаннат оналарнинг оёғи остидадир” деб бежиз айтилмаган. Она сўзи нақадар мўътабар ва муқаддас. Онани кўпинча Ер шарига қиёслаб, Она Ер дейишади. Чунки Ер жамики борлиқни – одамзод, ҳайвонот ва наботот оламини ўз бағрига олади. Уларни озиқлантиради, улғайтиради.\nНашр килинди: 14 Май 2019\nБандаларининг ҳар икки дунё саодатини кўзлаб, рўзани Исломнинг фарз ибодатлари қаторига қўшган Аллоҳ таолога ҳамду санолар бўлсин!\nНашр килинди: 08 Май 2019\nУрганч шахридаги кам таъминланган ва ёши туксондан ошган фахрийларни холидан хабар олиниб хотира ва кадрлаш куни билан табриклаб чикилди


9 майни нишонламасликнинг 9 сабаби — Sof.uz\n9 майни нишонламасликнинг 9 сабаби\n9.05 06:09 3373 Таҳлил\nКремл майдони. Москва Фото: Риа Новости\nИлдиз каналида Кира Фрунзе томонидан ёзилган 9 май “байрам”и нишонланишга арзимаслиги ва бунинг сабаблари ҳақидаги мақола ўзбекчалаштирилди.\n"9 май яқинлашиб келаётган сари ҳамма ёқни мазкур “байрам” белгилари тўлдириб ташлайди: Георгий ленталари, янгиликлар сайтлари ватанпарварона мақолалар билан тўлиб тошган ва ҳоказо.\nЛекин бу “байрам” нишонлашга арзийдими? Менимча, бу куннинг аҳамияти кейинги йилларда ҳаддан ташқари кўпиртириб юборилмоқда.\n9 майни нишонламасликнинг 9 сабаби:\n1. Давлат пропагандаси\nРоссия каби давлатлар учун бундай байрамларни нишонлаш айни муддао. Бу байрамда фуқаролар бир ғоя атрофида жипслашади. Ҳарбий парадлар уюштирилади, мушаклар отилади, аскарлар бўтқаси бепул тарқатилади – ва қарабсизки, оммавий таъсир кўрсатиш қуроли таппа-тайёр!\n2. Ҳарбий техникага ҳаддан ташқари эътибор\nҚизил майдондаги ҳарбий намойиш – фуқароларнинг ғурур туйиш манбайи ҳисобланади. Лекин бундай ғурур пулларни кўкка совуришга арзийдими? Айниқса, соғлиқни сақлаш ва таълимга қараганда ҳарбий эҳтиёжларга кўпроқ пул сарфланаётганини инобатга олсак.\nМазкур байрамни атайин кўкларга кўтариш фақат охирги ўн йилликда кўзга ташланмоқда. Иккинчи жаҳон уруши тугаганидан кейинги илк 20 йилликда бу байрам деярли нишонланмаган.\n4. Мамлакат учун улкан йўқотиш\nИккинчи жаҳон уруши пайти мамлакат кўплаб жасур ва мард ўғлонларидан жудо бўлди. Бир сўз билан айтганда – миллат гулларидан айрилди. Урушдан сўнг иқтисод, қишлоқ хўжалиги ва бутун мамлакат хароб бўлди. Мана – ғалаба қиймати.\n5. Шубҳа остидаги қаҳрамонлар\nУруш фахрийларига жуда кўп диққат қаратилмоқда. Аслида биз кўп вақт мобайнида ва катта масштабларда бошқа одамларни ўлдиргани учун ўша одамларни шон-шуҳратга кўмиб ташлаймиз. Албатта, тан олиш ҳам керакки, улар ватанини ҳимоя қилди, лекин мен учун умуман тушунарсиз ҳолат: оддий ҳолатларда 5 йилдан кам бўлмаган муддатга қамоққа тушишга сабаб бўладиган ҳаракатни урушда содир этган кимсаларни қандай қилиб мақтаб кўкларга кўтариш мумкин?!\nАгар сиз уруш фахрийлари амалга оширган қаҳрамонликларга ҳақиқатда ишонсангиз – унда уларга фақат маълум бир кун эмас, йил бўйи ёрдам кўрсатинг. Йил бўйи кўкларга кўтаринг, фақат бир кун эмас.\n6. “Халқни қисиш”\nҲукумат бу байрамдан фуқароларнинг ватанпарварлик руҳини кўтариш ва уларни реал муаммолардан чалғитиш учун фойдаланиб келади. Ҳамманинг кўзига кўриниб турган муаммолар булар – иқтисодий инқироз, сиёсий таранглик ва ижтимоий қарама-қаршиликлардир.\n7. Сохта ветеранлар\nҲақиқий уруш қатнашчиларидан ташқари, йилдан йилга сохта уруш қатнашчилари кўпайгандан кўпайиб бормоқда. Ахир, агар мантиқан ўйласангиз, фахрийлар сони йилдан йилга камайиб бориши керакмасми?!\nЛекин бунинг акси бўлмоқда. Кўплаб қариялар бу байрамни иккинчи жаҳон урушига алоқаси бўлмаган турли-туман бошқача медаллар билан қарши олишади. Бу ҳақда Интернетдан кўплаб маълумотларни топишингиз мумкин.\n8. Иттифоқчиларнинг хизматини камситиш\nАксарият Ғарбда СССРнинг нацистлар устидан қозонилган ғалабага қўшган ҳиссаси эътибордан четда қолдирилишидан аюҳаннос солади. Лекин биз (россияликлар) ҳам ўз иттифоқчиларимизнинг буюк хизматларини хотирамиздан ўчирганмиз: масалан, фронтдаги ҳар учинчи танк Ленд-Лиз дастури бўйича етказиб турилган Америкага тегишли бўлган.\n9. Замонга хос ғалабанинг йўқлиги\nБугунги кунда Германияда мазкур байрам тушунарли сабабларга кўра нишонланмайди. Лекин бу мамлакат – дунёдаги иқтисоди қудратли давлатлардан бири ҳисобланади.\nРоссияда эса 9-майдан тарихда қолиб кетган ғалабани нишонлаш учун фойдаланилади, негаки модерн дунёда шундан бошқа ғурурланадиган нарсанинг ўзи йўқ.\nБу кунни байрам сифатида нишонлаш керакми ё йўқлигини ҳар кимнинг ўзи ҳал қилади. Менинг сизларга берадиган ёлғиз маслаҳатим – ақлингиз билан ўйланг! Пропагандага берилманг!\n9 май Россия II Jahon urushi пропаганда\n30.05 19:16 452 Жаҳон\n29.05 15:31 86 Жаҳон\n29.05 15:03 191 Жаҳон\n27.05 15:17 431 Жаҳон


Доналд Трамп портретига чизгилар — Sof.uz\nДоналд Трамп портретига чизгилар\nЖамшид Муслимов 7.11 22:11 1423 Колумнистлар\nPhoto: Gough Mills\nТрампдан 2016 йилда рақиби Хиллари Клинтон ҳақида бирон ижобий фикр айтишни сўрашганда у: “Мен Хилларининг ҳеч қачон таслим бўлмайдиган, охиригача курашадиган шахс деб биламан”, деган эди. Доналд шу сўзи билан ўзи учун энг қадрли хислатни очиб берди. Бу охиргача курашиш, ғалаба учун ҳамма нарсани тикиш ва асло таслимга рози бўлмаслик. Унингча ғалаба ҳар қандай восита ва қийматни оқлайди. Кураш Трампнинг ҳаёт мазмуни ва характери. Ғолибликнинг унинг устувор манфаатидир.\n“Трамп кўп ёлғон сўзлашни яхши кўради”, дейишади. Бу унчалик тўғримас. Трамп учун ҳақиқат ва ёлғон ўзининг манфаатига мос келиш-келмаслиги билан ўлчанади. Айтаётган гапи мақсадга мувофиқми, демак бу рост гап, акси бўлса – ёлғон. Матбуот Трампнинг зарарига ахборот беряптими, демак у автоматик равишда фейк – ёлғон. Трампнинг ҳимоясига хабар чиқса текширмай уни ҳақиқатлиги дарҳол эътироф этади.\nҲар бир индивиднинг олий ҳақиқати унинг ғолиблик, бойлик, ҳокимият энг бирламчи ҳаёт мазмунидан келиб чиқади, деган фалсафа Трампнинг ички фалсафасидир. Бу шундай дунёқараш. Трамп бошқаларни ҳақида ҳам шундай фикрда. Қандайдир ташқи ҳақиқатлар, маънавият ўлчовлари, эзгулик қадриятлари, одамийлик, виждоний холислик, объективлик – буларнинг ҳаммаси заифлар оммасининг ўйлаб топган сафсатасидир, бу сафсата улар учун Трампга ўхшаган ирода ва куч соҳиблари бўлмиш зотларни бўғиш, ўз фойдаларига алдов билан ишлатиш учун керак. Юксак ирода, куч соҳиби бундай сафсаталарга алданмаслиги лозим, балки керак бўлганда ўз фойдасига ишлатиши керак.\n“Сайлов натижаларини қабул қилишга ваъда бераман. Агар ютсам”, деб эълон қилган эди Трамп. Трамп мунтазамликда ўз ҳокимиятини ошириш иродасини рўёбга чиқаради. Бу Ницшенинг “олий инсон” ҳақидаги фалсафасига қайсидир маънода яқин.\nТрампнинг қилиқлари тутуруқсиз ва масҳарабозликдек кўринишини унинг болаларга хос ўз истакларига муросасиз ёпишиб олганлик билан тушунтириш мумкин. Шунда унинг сиёсатида ўзига хос мантиқ кўрина бошлайди:\n– Мексика деворини қураман дедимми, қураман. Бу ярамас бюрократлар ботқоғи менга тўсқинлик қилмоқда. Республикачилар ҳам демократларни штат ва конгрессдан ҳайдашига жонбозлик кўрсатишсин, ваколатим ошсин. Шунда ваъдаларимнинг ҳаммаси амалга ошади.\n– Коронавирус? Ҳа, бу бир гриппдек нарса. Бизнес ва ишни тўхтатишга баҳона эмас. Одамлар ўляпти? Ҳа, бунга Хитой ва ЖССТ айбдор. Соғлиқни сақлаш тизимини расво қилган Обама айбдор. Менга юқди? Бир-икки ҳафтада муолажаларимни қилиб, тузалишни ҳаммангизга кўрсатаман. Касал бўлишдан манфаатдор эмасман.\n– Россия, Эрон, Шимолий Корея раҳбарлари ўзимизга ўхшаган ишбилармон одамлар. Уларнинг манфаат, истак, қўрқувларини билсак музокара орқали келишиб олаверамиз. Инсон ҳуқуқлари? Демократия? Менга сафсаталар қизиқмас, Америка фойдаси (менинг фойдам) нима? шу муҳим. Путин – эркак, бир биримизни тушунамиз, қўл қисиб келишамиз... Путинга қарши санкцияларини имзоладим. Ҳеч ким мени Путинга сотилган дея олмасин.\n– Сурия курдлари ҳимояга муҳтож, ҳарбийларни киритамиз.... Курдлар ҳам фаришта эмас, ҳарбийларни олиб чиқиб кетамиз...\n– Эрон муаммоси? Ким экан уларда энг ўзидан кетгани? Сулаймоний? Бартараф қил. Қолганлари билан келишаверинглар. Улар ҳам ўзимиздек тирик одам, корчалон савдогарлар. Салла чўпонига алданманг. Гаплашинг.\n– Хитой? Хитойликлар ўзининг фойдасини кўзлаб иш тутган йигитлар. Боплашган бизни. Энди биз боплаймиз. Заводларни Америкага қайтариш учун ҳамма ишни қилиш керак. Иш жойлари халқим учун зарур! Қаршилик кўрсатяпти? Савдо урушини очамиз. Хитойликлар менга ёқади. Бунда шахсий хусумат йўқ, бу – бизнес (яъни сиёсат)...\n– Араб-Исроил можаролари? Ўзи шундоқ ҳам махфий ярашиб олишган ҳаммаси, шуни очиқлаб расмийлаштиринглар, бўлди. Фаластин халқига пул беринглар, аяманглар, Исроил ҳисобидан албатта. Келишса тўсиқларни камайтиринглар. “Мусулмон кўчаси қарши”?, уларнинг боши ким? Даъватчиларини тутиб қамаларинг – тамом. Ал-Жазира тинмайди? Эгаси Қатарми? Блокада қилишсин, ўзига келади.\n– Халқаро экология битимлари? Окей. Фақат Америка ҳисобиданмас. Топиб олишган соғин сигирни. Бундан бу ёғига ҳеч ким Американинг устига миниб олишга йўл қўймайман.\nАмерикани яна буюк қиламан!\n– Импичмент қилишармиш мени... Сиёсий рақибни бартараф қилиш учун хорижий ёрдамни қўллаш хоинлик эмиш. Ҳеч қандай хоинлик эмас. АҚШда мендан бошқаси президент бўлиши мана шу айни хоинлик!\nТашқи ва ички сиёсий ўйинларда доимо Трамп келишган нарсасига вафо қилади. Аммо олдин келишув шартларини максимал равишда ўз фойдасига келтириб олади.\nТрамп Американи ўзига хос севади. Самимий севади. Худди аёлни севгандек. Бир қарасанг Америка бу уни дунёга келтирган, оёққа туриб юксалишга имкониятларини қисмаган севикли она. Бир қарасанг, бу қалбини ва вужудини Трампга топширган олам маликаси – Америка.\nАмерика миллатининг каттагина қисми ҳам Трампга нисбатан муҳаббати бор. Трамп бу ишбилармонлик, меҳнатсевар тиришқоқлик тимсоли. Трамп иш жойларини қайтаради. Солиқларни камайтиради. Текинхўрларга ён босмайди. Қаттиққўллик билан полиция тартибини сақлаш тарафдори. Яна нима керак оддий одам учун?\nАҚШнинг ҳеч бир президенти бўлмаганки ўзини Асос Солган Оталарга қиёсламаса, уларнинг нутқи, хулқи ва ғоялардан ўрнак олишмаса. Трамп ҳам шундай. Аммо у суянган Оталарнинг суратлари Оқ Уйда осилмаган, у Оталарнинг номларига мактаблар, кутубхоналар очилмайди. У – Оталар ёввойи прерия чўлларини ишғол қилган, авантюрист тилла-топарлар, мулкини қурол билан қўриқлайдиган фермерлар, бор бутини фонд бозорларга тиккан таваккалчилар, ҳаётини рингда сарф қилган боксчилар, меҳнаткаш механик, тинмас коммивояжер, тинчимас маклер ва қурувчилар, зукко банкирлар... – бир сўз билан Американинг моддий қасрини кўтарган Оталар. Трамп манфаатлари бу ғоявий тимсолларга жуда мос, улар орқали миллионлаб ватандошларини эргаштира олди. Трампга зиёли маърифатпарвар андозалари буткул бегона, омма одами учун ҳам интеллектуаллик ғашига тегадиган бўлган. Оддийлик валютасининг қадри ўсганини моҳир бизнесмен Трамп вақтида англади ва фурсатни бой бермай бир неча бор оддийликни нақдлаб олди.\nТрамп таслим бўлмайди. Эртами кечми у Оқ Уйдан кетади. Келажакда уни ўнлаб, балки юзлаб суд мунозаралари кутмоқда, қанчадан қанча сиёсий ва ҳуқуқий хатолар ўз мевасини бера бошлайди. Шунингдек Трамп ижтимоий тармоқлар қиролига айланади. Ютуб ва твиттер орқали мунтазамлик билан АҚШ давлат тизими устидан троллинг олиб боради. Конспирология виртуал оламига жон деб даҳолик қилади, жанжалкаш ва руҳлатирувчи китобларни ўз номидан ёздиради, кетма-кет интервюлар тарқатади, имконият бўлиши билан катта кичик митингларда қизил кепкасини кийиб оломонни у ёқдан бу ёққа тебратади.\nВақт ўтган сари Трамп тақлидчилари медиа ва сиёсий майдонда пайдо бўлади. Аммо Трамп форматидаги президент Америкада яна пайдо бўладими йўқми, айтиш қийин. Нима бўлганда ҳам у тарихда ўчмас излар қолдира олди, бу излар ҳали кўплаб илмий ва ижодий тадқиқотчисини кутиб турибди. Трамп фаолликни давом этаркан, бошқа собиқ президентларга ўхшаб осойишта ҳаётни танламайди, чунки тинимсиз кураш ва янги ғалабалар Трампнинг ҳаёт мазмунилигича қолади.\n13:36 112 Жаҳон\n13:20 11 Жаҳон\n13:07 148 Ўзбекистон\nБугун, 12:23 46 Жаҳон\nБугун, 12:12 165 Жамият\nБугун, 11:50 145 Ўзбекистон


ЖССТ CОVID-19 тарқалишига қарши кураш чораси сифатида мактабларни ёпмасликка чақирмоқда\n29 Октябрь 2021 17:15\nSTOKGOLM. TASS - Kazinform - ЖССТнинг Европа минтақавий бюроси (ЕМБ) қитъа мамлакатлари ҳукуматини CОVID-19 тарқалишига қарши профилактик ва чекловчи чоралар кўрилаётганда мактабларни ёпмасликка чақиради. ЖССТ мактабларни ёпиш ўрнига кенг кўламли чора-тадбирлар, жумладан, жисмоний масофани сақлаш, қўлларни тез-тез ювиш, ниқоб тақиш, синфларни вентиляция қилиш ва тест синовларидан ўтиш имкониятини кенгайтиришни тавсия қилмоқда, деб хабар беради Kazinform TASS агентлигига таяниб.\nКетма-кет тўрт ҳафта давомида Европада коронавирус юқишининг ўсиши кузатилди (октябр ойининг учинчи ҳафтасида глобал миқёсдаги барча янги ҳолатларнинг 57%), - дейилган ЕМБ жума кунги матбуот баёнотида.\n«Ўтган ҳафта қиш яқинлашаётгани муносабати билан Европа минтақасидаги мамлакатларнинг ярмидан кўпи барча ёш гуруҳларида CОVID-19 инфекцияси даражаси сезиларли даражада ошгани ҳақида хабар берди», - дейилади баёнотда.\nШу нуқтаи назардан, 45 мамлакат ва ҳудудлар мактабларни кундузги таълим учун очиқ қолдиришни тавсия қилади, етти давлат эса мактабларни тўлиқ ёки қисман ёпишни афзал кўрди ва икки давлат масофавий таълимни тавсия қилади.\nЕМБ фикрича, болалар таълимидаги танаффус охирги чора бўлиши керак. «Ўтган йили мактабларнинг кенг миқёсда ёпилиши, миллионлаб болалар ва ўсмирларнинг таълим олишига тўсқинлик қилгани, айниқса, болаларнинг руҳий ва ижтимоий осойишталигига фойдадан кўра кўпроқ зарар келтирди. Биз бир хил хатоларни такрорлай олмаймиз, - дейди ЕМБ раҳбари Ханс Клюге.\nЖССТ мактабларни ёпиш ўрнига, жисмоний масофани сақлаш, қўлларни тез-тез ювиш, ниқоб тақиш, синфни вентиляция қилиш ва тестлардан ўтиш имкониятини ошириш каби кенг кўламли чора-тадбирларни тавсия қилади, айниқса кенг тарқалган шароитларда.\n«Келгуси ойларда CОVID-19 таъсирини камайтириш учун ҳукуматлар ҳам, жамоатчилик ҳам қарорлар маълумотлар ва далилларга асосланган ҳолда, эпидемия ўзгариши мумкинлигини ва бизнинг хатти-ҳаракатларимиз у билан ўзгариши кераклигини тушуниш жуда муҳимдир. Илм-фан сиёсатдан устун бўлиши керак ва болаларнинг узоқ муддатли манфаатлари устувор бўлиб қолиши керак, айниқса, бир қатор мамлакатларда вирус юқтириш кучаяётган бир пайтда. Бизда бу муаммони ҳал қилиш учун мактабларни ёпишдан кўра яхшироқ воситалар бор», — дея қўшимча қилди Клюге.\nБугунги кунга қадар ЖССТ Европа минтақасида 76 миллион CОVID-19 ҳолати ва янги коронавирус инфекциясидан кейин 1,4 миллион ўлим қайд этилган.


Январ-март ойларида республика ташқи савдо айланмаси $ 9,4 млрд.ни ташкил этди\nYanvar-mart oylarida respublika tashqi savdo aylanmasi $ 9,4 mlrd.ni tashkil etdi\nТашкент, Узбекистан (UzDaily.uz) - 2019-йил январ-март ойи якунларига кўра, республикада ташқи савдо айланмаси $ 9,4 млрд.ни ташкил этиб, ўтган йилнинг шу даврига нисбатан 27,2% га ўсди. Шу жумладан, экспорт ҳажми $ 4,1 млрд.га (ўсиш суръати 20,6%) ва импорт ҳажми $ 5,2 млрд.га (ўсиш суръати 32,9%) етди.\nЭкспорт таркибида товарлар 83,9% улушга эга бўлиб, булар асосан энергия манбалари ва нефт маҳсулотлари (18,2%), тўқимачилик ва тўқимачилик буюмлари (8,9%), озиқ-овқат маҳсулотлари (6,0%), шунингдек, қора металлар ва ундан тайёрланган буюмлар (1,7%), рангли металлар ва ундан тайёрланган буюмлар (5,5%) гуруҳлари ҳиссасига тўғри келмоқда.\nОлтин ҳажмини ҳисобга олмаган ҳолда, жами товар ва хизматлар экспорти $ 2,9 млрд.ни ташкил этиб, 35,2% га ўсди.\nЭкспорт қилинаётган товар ва хизматларнинг асосий қисми Хитой Халқ Республикаси ва Россия Федерацияси ҳиссасига тўғри келмоқда. Бу эса умумий экспорт ҳажмининг 33,6% ни ташкил қилади.\nХитой Халқ Республикаси ва Россия Федерациясига экспорт қилинаётган товарлар таркибига назар ташласак, асосан энергия манбалари ва нефт маҳсулотлари, кимё маҳсулотлари ва ундан тайёрланган буюмлар ҳамда озиқ-овқат маҳсулотлари гуруҳларидан иборат.\nИмпорт таркибида энг катта улуш машина ва асбоб ускуналар ҳамда уларнинг қисмлари (42,5%), кимё маҳсулотлари ва ундан тайёрланган буюмлар (13,0%) ҳамда қора металлар ва ундан тайёрланган буюмлар (7,7%) гуруҳлари ҳисобига тўғри келди.\n2019-йилнинг январ-март ойи мобайнида республикага импорт қилинаётган товар ва хизматлар январ-март ойида, январ ойига нисбатан $ 1,3 млрд.га кўп импорт қилинди ва $ 5,2 млрд.ни ташкил этди.\nРеспубликага 132 дан ортиқ хорижий давлатлардан товар ва хизматлар импорти амалга оширилган. Шулардан 5 та энг йирик бўлган Россия, Хитой, Корея, Қозоғистон ва Туркия ҳамкор давлатларидан жами импорт ҳажми $ 3,4 млрд.га тенг. Бу эса умумий импорт ҳажмининг 64,5% ини ташкил қилади.


Тимур Ҳакимов яна футбол майдонида. «У ҳали ўз сўзини айтиши мумкин...» (интервью) / Ўзбекистон янгиликлари, энг сўнгги хабарлар\nМахсус янгиликлар 0 Шархлар 3099 кўрилди\nТимур Ҳакимов яна футбол майдонида. «У ҳали ўз сўзини айтиши мумкин...» (интервью)\nБир пайтлар футбол оламида Тимур Ҳакимовнинг номи бирдан қулоққа чалиниб, унинг голлари кўплаб шов-шувларга сабаб бўлди. У бир вақтнинг ўзида кўплаб футбол иштиёқмандлари ва клублар раҳбарларининг назарига тушиб улгурган эди. Аммо айтиш жоизки, ўша вақтларда Тимур Ҳакимовнинг муваффақият пиллапояларидан кўтарилишига баъзи нарсалар тўсқинлик қилди. Бора-бора кам эслайдиган бўлишди ва унинг футболни бутунлай тарк этганлиги ҳақида миш-мишлар тарқалди. Айнан мана шу гап-сўзларнинг нақадар ҳақиқатга яқинлигини билиш мақсадида биз футболчини излаб топдик ва айни дамда Ўзбекистоннинг «Қўқон 1912» футбол клубида тўп сураётган футболчи билан суҳбат уюштирдик.\nТимур, бора-бора футбол оламида сизнинг номингиз эшитилмай қолди. Сиз ҳақингиздаги “футболни тарк этган” деган гаплар қай даражада асосли?\nОдамлар гапираверади(жилмайиб). Лекин бу мен ҳақимда тарқалган асоссиз гаплар шунчаки. Худога шукр унақа бўлмади, бўлмайди ҳам.\nФутболда сиз бир муддат яхши натижалар кўрсатдингиз. Ваҳолангки, буни давом эттиришингиз мумкин эди. Қолаверса, сизни барча футбол мухлислари “U-17” жаҳон чемпионатида таниди. Баъзилар сизга ўзбек футболи эрталаридан бири дея баҳо берган эди ўшанда. Бироқ, ўзингиз тўп сурган футбол клубларида сизни етарли даражада ўзини кўрсата олди деб айтиш бир оз мушкул. “Футбол оламида тез порлаб тез сўнди” деган фикрларни ўзингиз қандай изоҳлайсиз?\nТўғри, мен бир муддат болалар футболида ўзимни яхши кўрсата олдим. Лекин профессионал футбол билан болалар футболи ўртасидаги фарқ жуда катта. Шунингдек, ўйиндаги масъулият ҳам. Бирон бир футбол клубида ўзимни етарли даражада кўрсата олмаганимни тан оламан. Буларнинг барига эса ўзим айбдор эканлигимни биламан. Сабаби, бу менинг ўша пайтларда ҳаётдаги нотўғри яшаш тарзим, юлдузлик касаллигига чалинганлигим билан боғлиқ десам тўғри бўлади. Чунки бир муддат юлдузлик касалига чалинган инсон ўзига ортиқча баҳо бериб юборади. Кўча-кўйда сизни ҳамма танийди. Одамлар доим мақтайди. Ўша пайтларда ўзимни бошқача ҳис қилардим. Бироқ ҳеч қачон бесабаб бирорта машғулотни ўтказиб юбормаганман. Мен ўшанда анча ёш эдим ва ҳамма танигани учунми, ўзимни зўр футболчи бўлдим деб ҳисоблардим. Ҳаммаси зўр бўлади, мени четга жўнатишади деб ўйлардим. Лекин бундай бўлмади ва шу ерда қолишимга тўғри келди. ЎФАда ишлайдиган Олим Арифов деган киши бор. Шу ака менга Қатардан клуб топиб берганди. Қишда “Олмалиқ”қа қарши сунъий майдонда ўртоқлик учрашуви ўтказдик. Ўйиндан кейин билсам Қатардан менга самолёт чиптасини юборишган экан. Кетаман деб жуда хурсанд бўлганман. Аммо Бабаян олдимга келиб бу таклифни рад қил, сен “Пахтакор”да қоласан деган. Кейин мажбур қолдим ва ўша мавсум ҳаммасини қўшиб ҳисоблаганда 90 дақиқача ўйнадим. Футболда халқни алдаб бўлмайди. Бунинг учун футболчи ўзини машғулотларга тўлиқ баҳш этиши керак. Шу орқалигина у ютуққа эриша олади. Агар одам юлдузлик касалига чалиниб, мен қила оламан барибир деб ташлаб қўйса,ўз-ўзидан мағлубият томонга қадам босиб қўйганлигини билмай қолади. Ёшларга маслаҳатим - ҳеч қачон юлдузлик касалига чалинманг. Фақат шуғулланиш, майдонга тушиб ўйнаш керак.\n2010 йил Тошкентда U-16 Осиё чемпионати бўлиб ўтганди. Ўша мусобақада сиз тўпурар бўлгансиз. Турнирдан қандай хотиралар қолган?\nБу турнир мен учун катта ва илк турнир эди. Шундай бўлдики, Худонинг хоҳиши билан ғалаба қозондим ва турнирнинг энг яхши ўйинчиси деган эътирофга сазовор бўлдим. Шуларни ҳисобга олганда ушбу турнирдан ижобий хотиралар қолган.\nЖаҳон чемпионати-2011 дан сўнг сиз билан бир қатор Европа клублари қизиқиб қолган эди. Ўшанда сизнинг Европага йўл олишингиз нима сабабдан амалга ошмай қолди?\nШундай таклифлар бўлганлигини биламан ва бунда ҳеч ким айбдор эмас. Шунчаки “Пахтакор” клуби мени қўйиб юборишни истамади, деб ўйлайман.\nМексика қаҳрамонлари орасида қайси футболчи айни пайтга келиб ўзидан кутилган даражада ўйнаб кетди, дея ҳисоблайсиз?\nСардор Сообирхoджаев. Сардор ҳозир “Пахтакор”да тўп суряпти, жамоа лидери бўлиб. Мексика билан бирга ўйнаган ҳар доим. У мен учун кучли футболчи. Кўпинча яхши жамоаларда ўйнайди.\nҚолаверса, у футбол майдонида ўз ҳаракатларини яхши назорат қила олади, ўйин темпини ушлай олади. Ўтган йили у ва унинг жамаоси бизнинг чемпионатимиз ассистенти бўлиб, гол ўтказиб беришди.\nСардор Раҳмонов ҳам яхши ўйнайди ҳимояда, голлари яхши. У ҳимоячи бўла туриб, ҳужумни ҳам яхши бошлаб бера олади.\nЯна Одил Аҳмедовни Ўзбекистоннинг энг кучли футболчиси деб биламан. Ўзимизда бунақа футболчи ҳозир йўқ. Бизнинг миллий терма жамоамиз лидери.\nНафақат футбол майдонида, балки майдондан ташқари ҳам Одил аҳмедовни яхши биламан. Айниқса, майдондаги ўйин давомида қийин жараёнлар юзага келганда, вазиятни ўнглаш учун бор масулиятни ўз зиммасига олишдан чўчимайди. Жуда тезкор ва кучли техникага эга футболчи.\nАйни дамда “Қўқон 1912” футбол клубида тўп сураётган экансиз. Айтингчи, жамоага қандай қилиб келиб қолдингиз ва сизни жамоа аъзолари қандай кутиб олишди? Умуман жамоадаги муҳит сизга маъқул бўляптими?\nБош мураббий Нўъмон Хасанов билан у “Пахтакор”да фаолият юритаётган вақтларидан бери таниш бўлганмиз. Декабр ойларида у киши билан телефон қўнғироғи орқали боғланиб, мени ушбу жамоага олишларини сўраганман. Чунки ўша пайтларда менда бошқа вариантлар йўқ эди. Нўъмон Хасанов билан кўришдик, машғулотларимни кўрди. Мен ҳам ўзимни яхши кўрсатишга ҳаракат қилдим. Нўъмон акага катта раҳмат, мени жамоага қабул қилинишимда ёрдам бериб, менга яна бир имконият берганлиги учун. Ҳозир ёшим катта бўлиб қолди, энди кўпроқ ўзимни катта ўйинларда яхши натижалар билан кўрсатишим керак. Жамога келсак, улар сафига келиб қўшилганимдан буён ўзимни жуда яхши ҳис қиламан. Жамоа аъзолари билан ҳудди ака-укадек бўлиб кетдик. Бунақа аҳил жамоа камдан-кам учрайди. Жамоамиз эришиб келаётган ютуқлар ҳам ёмон эмас. Мен учун яхши танлов бўлди ушбу жамоа ва шу жамоа сафида тўп сураётганлигим менинг омадим десам тўғрироқ бўлади.\nОилангиз ҳақида камдан-кам интервью берасиз. Бир пайтлар севган қизингиз бор эди. Лекин ҳалигача оила қурмадингиз...\nОилада беш кишимиз, мен, бувим, бувам, онам ва акам. Тўғри, бир пайтлар севган қизим бор эди. Муносабатларимиз тугаганига анча бўлган. Шахсий ҳаёт масаласида эса ҳозирча ўйламаяпман. Мен учун ҳаёт мазмуни бу — футбол. Ўзим кутган натижаларга чиқиш ҳозирги кундаги асосий мақсадимдир.\nОсиё чемпионати пайтида терма жамоадаги муҳит ҳақида нималар дейсиз?\n— У пайтлар зўр даврлар эди. Мен ҳалигача мураббийимиз Аҳмаджон Мусаев билан гаплашиб тураман. Жуда аҳил жамоа эдик. Майдонга қайси таркиб тушмасин, ҳаммамиз жипслашиб фақат ғалаба учун ўйнардик. Ўйиндан олдин футболчилар доира бўлиб туради, ўшанда Аббос Махситалиев айтарди: болалар охиригача ўйнаймиз, жонимизни берсак ҳам шу майдонда берамиз, лекин ғалаба қозонамиз. Жамоамизда турли миллат болалари бўлса-да, ҳаммамиз бир оила эдик. Битта хонага йиғилиб, ўзбекча концерт ёки кино кўрардик. Кўпчилик Аббос иккаламизни жуда қалин дўст деб билади. Жамоадаги ҳамма бир-бири билан аҳил эди. Фақат Махситалиев иккаламиз олдинда ўйнаганимиз учун мухлислар бизни кўпроқ гапирарди. Одамлар доим гол урадиган футболчиларни гапиради. Аслида ҳамма жойда шунақа. Осиё чемпионати чорак финал Сурияга қарши баҳсда Сардор Раҳмонов очиқ дарвозадан тўпни қайтариб юборган. Жанубий Корея билан кечган беллашувда ҳам ўзини кўрсатган. Аммо унинг қаҳрамонликларини ҳозир кўпчилик эсламайди.\nБўш вақтларингизда нималар билан машғул бўляпсиз?\nҲар куни икки соат вақт ажратиб, машғулотлар билан банд бўламан. Қолган вақтларда уйда ўтириб, ҳар хил футбол клублари ўйинларини кузатаман. Бўш вақтларимда ўртоқларим билан кўришамиз. Кечки вақтларда кўчага чиқмайман. Асосий вақтим уйда ёки стадионда, машғулотлар билан ўтади.\nЎзингиз қайси футбол клубининг мухлисисиз?\nФутболга кириб келган пайтларимдан буён “Манчестр Юнайтед” жамоаси ўйинларини мунтазам равишда кузатиб келаман.\nАдашмасак, Германиянинг қайсидир клубига трансфер бўлишингиз керак эди?\nҲа, мен билан Штутгарт ҳам қизиқиб кўрган. Мен ўшанда “Пахтакор” жамоаси аъзоси эдим. Лекин жаҳон чемпионатидан сўнг нима бўлганлиги, менинг тақдирим масаласида қандай келишув бўлганлигидан хабарим йўқ. Бу борада жамоа раҳбариятининг ўзи қарор чиқаришган.\nЯна шундай таклифлар бўлса, ўйлаб курасизми?\nАлбатта, ўзимни хорижий жамоаларда синаб кўришни истайман. Аммо бунинг учун аввал Ўзбекистондаги жамоада тўп суриб, яхши натижаларни кўрсатиб олишим керак. Қолаверса, айни дамда асосий мақсадим ҳам шу — ўз миллий терма жамоамиз орқали жаҳон чемпионатига чиқиш, “Қўқон 1912” жамоаси таркибида яхши натижалар кўрсатиш, жамоани биринчиликка олиб чиқиш.\n“Қўқон 1912” футбол жамоаси мураббийи Нўъмон Ҳасанов жамоа ўйинчиси Тимур Ҳакимов ҳақида:\nТимур билан суҳбатлашиб, кўплаб футбол мухлисларини қизиқтирган саволларга ойдинлик киритиб олдик. Қолаверса, унинг айни дамда футбол майдонида эканлиги ва атроф-муҳитдаги айрим салбий қувватларга осонликча таслим бўлиб қолмаганлигига хурсанд бўлдик. Тез орада футболчидан яна аввалгидек, ҳатто ундан аъло натижалар кўрсатишини кутиб қоламиз.\nМоҳичеҳра Эшмирзаева Uz24.uz учун


Диққат, сенсация: Apple энди «iPad X» тайёрлаяпти! - Terabayt.Uz\nДиққат, сенсация: Apple энди «iPad X» тайёрлаяпти!\nКупертинолик гигант «юбилей айфони» билан бутун дунёни ҳайратга солишда давом этар экан, содиқ мухлислари учун яна битта янгилик тайёрламоқда. Яъни, у iPhone X дизайнидаги янги планшетини тақдим этади, деб ёзади gagadget.com сайти.\nБу ҳақда, Apple планшетларини ишлаб чиқарувчи Тайвандаги фабрика ходими бўлган манбага таяниб Mydrivers ресурси хабар берган. Унга кўра, янги iPad инқилобий дизайнда эга бўлиб, худди iPhone X каби, бармоқ тегиши билан экран фаол ҳолатга ўтади.\nБундай планшетнинг яратилиши ҳозирча сўроқ остида бўлиб турибди. Сабаби – ҳозирда битта шундай гаджетнинг ясалиши учун жуда кўп вақт сарфланади, бу омил эса уни мунтазам ишлаб чиқаришга салбий таъсир кўрсатади. Бунақа натижа Apple раҳбариятини қониқтирмаслиги аниқ; шу боис улар ишлаб чиқариш жараёнини тезлаштириш устида ишламоқдалар. Агар компания бунга эриша олмаса, «iPad X» ишлаб чиқарилиши умуман кейинга қолдирилади.\nБулардан ташқари, шу дизайндаги планшетни ишлаб чиқаришдан аввал, Apple ҳали ўзининг «юбилей айфони» қандай сотилишига ҳам қарайди. Ундаги экранга жойлаштирилган бармоқ изи датчигига бериладиган ижобий ва салбий баҳолар ҳам янги «iPad X» борасида бир қарорга келишда инобатга олинади. Шулардан келиб чиқиб, бўлажак планшетнинг модификацияси, дизайни ва ички қисмларига ўзгаришлар киритилиши мумкин. Агарда ҳаммаси кўнгилдагидек чиққан тақдирда ҳам, инқилобий «iPad X» барибир камида 2018 йилнинг учинчи чорагида тақдим этилади.\n#Apple iPad #iphone X #Планшет #хабарлар #янги технологиялар


ҒАЛАБА ХАБАР ҚУРАЛЛАРЫНДА ӘДЕБИЙ ТИЛДЕН ПАЙДАЛАНЫЎ МАШҚАЛАЛАРЫ » Zlixa Orazimbetovanin' jeke veb sayti\nӨзбекстан Миллий университети докторанты\nПрезидентимиз И.А.Каримов өзиниң бир қатар шығып сөйлеўлеринде, интервьюлеринде, ғалаба хабар қуралларының кең жәмийетшиликке тәсиршеңлиги мәселесине қайта-қайта тоқталып: «-Журналистика жәмийетти, мәмлекетти күшли сынға алыўы керек, мәмлекеттеги жат ҳәрекетлерди сын көз бенен баҳалаўы, мәмлекеттиң саламатласыўына жәрдем бериўи лазым» -деп атап өтеди. Буның менен ол төртинши ҳәкимият болған журналистикаға үлкен жуўапкершиликли ўазыйпалар жүклейди.\nҒалаба хабар қураллары оператив ҳәм кең халық массасына тәсир етиўши күшине ийе болыўы менен бирге, белгили бир халық қурамына киретуғын, белгили бир халық қатламы толық түсинетуғын ортақ тилге ийе болыўы менен де өзгешеленеди. Радио, телевидение ҳәм баспасөз ғалаба хабар қуралларының түрли тараўлары болғанлықтан, олардың жәмийетке тәсир етиўиниң өз жоллары, түрли усыллары бар. Сол сыяқлы ўақыяны баянлаў, қубылысты түсиндириў, ҳәдийсени сәўлелендириўде ҳәр бир жанр өз ўазыйпасына ҳәм усылларына ийе болады.\nБиз ҳәр күни газета-журналлар оқыймыз, радио тыңлаймыз, телевизор көремиз. Әтирапымызда, елимизде, шет мәмлекетлерде, улыўма планетамызда ҳәм оннан тысқарыда-пүткил әлемде болып атырған барлық жаңалықлардан, ўақыялардан, қубылыслардан хабардар боламыз. Олар бойынша пикир жүритемиз, өзлеримизди қызықтырған сораўларға жуўаплар излеймиз, машқалалар ҳаққында тәшиўишленемиз. Халықлық минбер болған журналистика каналлары-ғалаба хабар қураллары арқалы ойларымызды, усынысларымызды билдиремиз. Буның ушын ҳәр түрли функциональлық стильлердиң хызметлеринен кең түрде пайдаланымыз. Яғный, ғалаба хабар қураллары жанрларында тилдиң ҳәр түрли стильлеринен кең түрде пайдаланылады. Олар газеталарда турақлы қолланылып, публицистикалық стиль ўазыйпасын атқарып, соңынан пикирди тез ҳәм қысқа баянлаўға, оқыўшының ўақыяны тез түсинип алыўына ҳәм оның ўақтын көп алмаўға жәрдем береди. Оның және бир қолайлы тәрепи олар аса образлылыққа ҳәм өткир көркемлик бояўларға ийе болмайды. Ал, пикирлерди, ўақыяларды, анық ҳәм дәл жеткериў ушын хызмет етеди.\nДүньядағы ҳәр қандай тил сыяқлы қарақалпақ тили де өзиниң сөзлик қоры ҳәм тил байлықларына ийе. Ғалаба хабар қураларында пикирди, ўақыяны, қубылысты, жағдайларды екинши биреўге жеткериўде усы сөзлик байлықтан кең пайдаланылады. Бунда сөйлеўшиниң ямаса жазып жеткериўшиниң шеберлиги, оның қанша сөз қолланғанлығы менен емес, ал сөзлерди қалай қолланғанлығы менен өлшенеди. Деген менен соңғы ўақытлары тил тазалығына итибар бермеў, қарақалпақ тилиниң сөзлик қорында бар сөзлерди дурыс қолланбаў жағдайлары ушырасып турады. Мәселен, қарақалпақстан телевидениесиниң «Хабар» бағдарламасында берилген бир интервьюде «Тамарқа» (7-март, 2009), «соҳа», «Дават етиў» (23-октябрь, 2009), «Дәстүрғанымыз төкин болсын» (4-май, 2010) деген сөзлер қолланылды. Бул сыяқлы сөзлер радио еситтириў ҳәм баспасөз материаллары арқалы да қолланылып турады. Және де айрым ўақытларда «Өзбекстан келешеги бийик дәўлет», «бүгинги жаслар көп нәрсеге қәдир» деген сыяқлы сөз дизбеклерине дус келемиз. Бул сөзлерди өзбекше вариантлеры менен «буюк давлат», «нимага қодир» деп қолланғанда мәниси пикирге дурыс келседе, қарақалпақша «уллы мәмлекет», «неге уқыплы» деген вариантлары менен қолланыў мақсетке муўапық болар еди. Ал, сөзлерди көзсизлик пенен надурыс қолланыў пикиримиздиң мәнисин түсиниксизликке алып келиўден басқа ҳеш нәрсе емес. Бизиңше пикирди бундай сөзлер менен шубарлап бериўдиң ўақтында алдын алыў керек. Себеби, оларға итибарсызлық тилимиздиң кейинги раўажланыўына, жаңа әўлад журналистлерди тәрбиялаўға, улыўма саўатлылық ҳәм сөйлеў мәдениятына өзиниң унамсыз тәсирин тийгизиўи сөзсиз. Бул ҳаққында белгили өзбек илимпазы О.Шарафиддинов былай деп жазған еди: «Жол ҳәрекетин қадағалап ҳәм басқарып туратуғын жол ҳәрекети қәўипсизлиги мекемеси бар, бирақ ана тили қағыйдаларының орынланыўын толық қадағалап баратуғын мәмлекетлик тил бақлаўшысы жоқ. Тил мәселесиндеги өз билдиликке ҳәм тәртип бузарлыққа жол қойғанларды жуўапкершиликке тартыў жынаят кодексинде нәзерде тутылмаған. Соның ушын да тил байлығымызды асыраў, оның нызам-қағыйдаларына қатаң әмел қылыўды бақлаў, тилимиздиң кең имканиятларын жүзеге шығарыў-ғалаба хабар қуралларының мойнына жүкленген үлкен жуўапкершилик болып есапланады» .\nƏлбетте, тил-бул миллет көрки, оның тазалығына итибар бериў, раўажланыўына үлес қосыў тийкарғы ўазыйпа болса, ғалаба хабар қуралларының тили миллий тилимиздиң айнасы есапланады. Ол әдебий тилдиң қурамында пайда болып ҳәм хызмет етип қоймастан, оған өзиниң тәсирин тийгизип отырады. Ана тилиниң кең мүмкиншиликлеринен орынлы ҳәм өнимли пайдаланып, оның және де жетилисиўине, кеңейиўине, раўажланыўына үлес қосыў ҳәр бир дәўирдиң талабы. Себеби, ғалаба хабар қуралларында қолланылған ҳәр қандай жаңа мәнидеги сөз, сөз дизбеклери, терминлер, атамалар көп узамай әдебий тилимизге сиңисип кетеди. Сонлықтан да бунда сөзлердиң тазалығына, өз мәнисине сәйкес қолланыўына үлкен итибар қаратыў лазым.\nҲәзирги техникалық прогресстиң раўажланыў барысында, жәмийеттиң сиясий, экономикалық ҳәм мәдений жақтан жетилисиўиниң арқасында ғалаба хабар қуралларының жәмийетлик турмысымыздағы орны бир қанша артып, ол арқалы тилимизге жаңа түсиниклер, жаңа терминлер кирип келмекте. Олар жәмийетлик-идеологиялық, руўхый-мәдений көз-қарасларды сәўлелендириўде өнимли қолланылмақта. Əлбетте, ғалаба хабар қураллары өткен ўақыя ҳәм ҳәдийселерди түрли жанрларда хабарлап, оларды анық фактлер тийкарында сүўретлейди. Усы арқалы ол жәмийетлик байланыс, улыўма халықлық хабар ҳәм мәдений хызмет ўазыйпасын атқарады. Ғалаба хабар қуралларының жәмийетлик, мәдений байланыслары болса, ең дәслеп әдебий тил арқалы әмелге асырылады. Сонлықтан да тилдиң функциональлық стильлеринен, тиллик бирликлерден, тил қуралларынан пайдаланыўда тийкарынан төмендегилерге итибар бериўи керек:\n-Функциональлық стильлер ҳәм тиллик бирликлерден пайдаланғанда иләжы болғанынша әпиўайы, халыққа түсиникли сөз ҳәм сөз дизбеклерин қолланыўы;\n-Хабарлаў, баянлаў ямаса сүўретлеўде тилдиң барлық бирликлеринен ҳәм стильлеринен орынлы ҳәм мақсетке муўапық пайдаланыўы\n-Мақаланың (көрсетиўдиң, еситтириўдиң) мақсети, мазмуны жағынан ғана емес, ал, соның менен бирге стили жағынан да көпшиликти өзине қарата алыўы;\n-Жәмийетлик аудиторияға бағдарланыўы ямаса қаратылыўы;\n-Тәсиршеңликти тәмийин етиў мақсетинде тиллик бирликлерден пайдала-ныў менен шекленбей, соның менен бирге, олардың тийкарында жаңадан-жаңа орынлы ҳәм дурыс сөз бирликлерин қәлиплестирип барыў;\n-Ең тийкарғысы, функциональлық стильлердиң барлық түрлерин ҳәм формаларын өзинде жәмлеген ҳалда, өзине тән тил ҳәм стильлерин қәлиплестирип ҳәм жетилистирип барыўы.\nСебеби, әдебий тилимизде болып өтетуғын тийкарғы процесслер: жетилисиў, кеңейиў, раўажланыў, бәринен бурын жәмийетлик айна есапланған ғалаба хабар қуралларына тиккелей байланыслы болады.\n23 сентября 2015 14:46 630 рет көрилди Комментариялар: 0 Принтер


"Қонингни ичаман!" - Мирзиёев "Содиқ хизматлари учун" тақдирлаган ИИВ мулозимидан ҳақорат ва таҳдид аудиоси\n21 январ 2021, Тошкент вақти: 01:26\nҲақоратли аудиодаги овоз эгаси экани айтилаëтган полковник Маҳкам Вафоев 2020 йили Шавкат Мирзиëев томонидан садоқатли хизмати учун тақдирланганлардан бири\nОзодликка ИИВ мулозими қўл остидаги профилактика инспекторларини ўз топшириғини бажармагани учун қаттиқ ҳақоратлаган ва уларга “қонини ичиш” билан таҳдид қилган аудиоёзув етиб келди.\nАудиоёзувни юборган ИИВ тизимидаги мулозимларнинг изоҳ беришича, ундаги овоз Тошкент шаҳар Ички ишлар бош бошқармаси бошлиғининг ўринбосари¸ ҳуқуқбузарликлар профилактикаси бошқармаси бошлиғи¸ полковник Маҳкам Вафоевга тегишли.\nИИВ тизимидаги манбалар аудиоёзувда қайд этилган йиғилиш 2021 йилнинг 9 январь куни бўлиб ўтганини айтмоқда.\nМазкур аудиода ИИВ мулозими профилактика инспекторларини ўз топшириғини бажармагани учун қаттиқ ҳақорат қилади¸ уларга “қонини ичиш” билан таҳдид қилади.\nОзодликнинг ушбу аудиога муносабат билдириш сўровига жавоб берган Ўзбекистон ИИВ Ахборот хизмати мулозими ундаги овоз Маҳкам Вафоевга тегишли эканини инкор қилмади. Айни пайтда мулозимнинг қўшимча қилишича, аудио "7-8 ой олдинги эски ëзув". Унинг сўзларига кўра, Вафоев айни кунларда даволаниш таътилида.\nОзодлик гаплашган ички ишлар тизимининг бошқа мулозимлари Вафоев қудратли сенаторлардан бирига қариндош эканини иддао қилди. Улар Вафоевнинг “сўконғичлиги” маълум ва машҳур эканига қарамасдан, унинг бундай хулқ-атвори жазосиз қолаëтганини қариндош ришталарига боғлади.\nТошкент ИИББ бошлиғи ўринбосари инспекторларга нима деди?\nТошкент шаҳар ИИББ тизимида ишловчи зобитлар Озодликка юборилган аудионинг 2021 йил 9 январь куни Маҳкам Вафоев томонидан Телеграм мессенжеридаги ëпиқ гуруҳда қолдирилганини билдирди.\n“Вафоев Тошкентдаги барча районлардаги ИИБ ҲООБ (Ҳуқуқбузарликнинг олдини олиш бўлими – таҳр.) нинг бошлиғи ҳисобланади. Байрамдан сўнг район ҲООБ бошлиқлари ва профилактика инспекторларидан результат талаб қиляпти. Результат дегани, фуқароларни ҳар хил ҳуқуқбузарликда айблаб¸ баëннома тузиш ва уларни жаримага тортиш бўйича рақамлар. Юқоридан ўрта тизимда хизмат олиб бораётган профилактика инспекторларига босим қилиб, мажбуран шунақа результат қилдиряпти¸ халққа кўпроқ жарима сол¸ деяпти. Унга қолса¸ ҳаммага штраф ëзишимиз ¸ берган планини бажаришимиз керак”¸ - деди 11 январь куни шахси сир қолишини сўраб Озодликка маълумот берган ИИББ тизими ходими.\nОзодликка юборилган 50 секундлик аудиода Маҳкам Вафоев экани айтилаëтган мулозим¸ ўзи талаб қилган рақамларни тақдим қилмагани учун¸ афтидан¸ туман ҲООБ бошлиқларини ҳақорат қилади.\n“Кеча ман ҳаммангга одамга ўхшаб тушунтирувдим¸ тўғрилаларинг ҳамма позицияни десам¸ санла наборот қипсанла. А..нгни едираман сан жа..плани бору бир-иккитангни¸ к...га ўхшаган. Санла қараб тургин¸ бир-икки соатда бўшаволий¸ бугун қонингни ичаман¸ қ...қда дам оласан сан пи..разла. Чизган протоколингга¸ пи..раз¸ сан ж..аплани. Эркакмассан санла¸ гапинг ўтмийди на ..й. Ўзларингча дам олди бир -иккитаси бошқа депсан. Ярими бўқ едими? Санла нимани ўйлавоссанла ҳозирдан¸ нимани ҳаракатини қивоссанла? Ҳа ўв эркак, ж..ап? Тушундим деб ëзасан, ҳамманг к.т. Эркак бўсанг ишла¸ бўмаса пошел на ..й бошқа жойга кет. Ҳозир ман бўшаволий, бир -икки соатда бугун кечки 22:00 да гаплашамиз санла билан . Олмазор РОВД йиғаман ҳаммангни!”¸ дейди Тошкент шаҳар ИИББ бошлиғи ўринбосари¸ полковник Маҳкам Вафоев экани айтилаëтган шахс.\nПрезидент селекторига ҳозирлик\nТошкент шаҳар ИИББ бошлиғи ўринбосари Маҳкам Вафоевнинг ўз қўл остидаги ҲООБ раҳбарлари ва инспекторларга қилган ҳақорати мазмуни билан танишган ички ишлар тизими мулозимларидан бири¸ аудиодаги топшириқнинг айни кунларда бутун республика миқëсида бораëтган жараëнга алоқадорлигини билдирди.\n«Шавкат Мирзиëевнинг 2-3 кундан кейин мамлакатдаги жиноятчилик¸ айниқса¸ профилактика чоралари бўйича селектор ўтказиши кутиляпти. Ҳозир ИИВ, ДХХ ва бошқалар қаттиқ тайёрланмоқда. Инспекторлардан ана шу селекторда президентга бериладиган рақамларни йиғиш учун ҳисобот сўраляпти. Кўп жойларда инспекторлар сохта рақам беришга мажбурланмоқда. Шуни вақтида қилмаганларга мана шунақа босим ва ҳақорат бўляпти”¸ деди шахси очиқланмаслигини сўраган вазирлик ходими.\nБу мулозим таъкидича¸ Мирзиëев ўтказадиган селекторда асосий эътиборнинг ҳуқуқ-тартибот тизимлари томонидан очилмай қолган жиноятлар масаласига қаратилиши кутилмоқда.\nИИВ: Аудио эски!\n11 январь куни Озодлик полковник Маҳкам Вафоевники экани айтилган ҳақоратли аудиога муносабат билдиришни сўраб¸ Ўзбекистон Ички ишлар вазирлиги Ахборот хизматига мурожаат қилди.\nОзодлик тақдим қилган аудио билан танишиб чиққан хизмат мулозими¸ овоз эгаси полковник Тошкент шаҳар ИИББ бошлиғи ўринбосари Маҳкам Вафоев эканини инкор қилмади.\n“Бу аудиога 7-8 ой дан ошди. Бу мурожаат профилактика инспекторларига эмас, раҳбарларга нисбатан айтилган. Ушбу масала юзасидан аудио эгасига нисбатан интизомий чора кўрилган ва бу ходим айни вақтда даволаниш таътилида”¸ деб изоҳ берди ИИВ Ахборот хизмати мулозими.\nАудиони Озодликка юборган Тошкент шаҳар ИИББ ходимлари¸ Ахборот хизматининг бу маълумотини инкор қилди.\n“7-8 ой олдин Телеграмда тарқаган ауидо бошқа эди. Олдингиси Олмазор тумани ИИО ФМБ Ҳуқуқбузарликлар профилактикаси бошқармаси инспектори, подполковник Фаррух Холовнинг ўз бошлиқлари ва ва 8та ҳудудий ИИБ раҳбари аъзо бўлган Телеграм гуруҳида 14 июль куни қолдиган гаплари эди. Эшитиб кўрсангиз¸ Холов ҳам ГОМ раҳбарларига ўзига Вафоевдан қаттиқ ҳақорат ва босим бўлаëтгани¸ унга дош бериш жуда қийинлигини айтади. Ўшанда ҳам результат сўралганди.\nОлмазор тумани ИИО ФМБ Ҳуқуқбузарликлар профилактикаси бошқармаси инспектори, подполковник Фаррух Холовнинг Телеграмда тарқаган аудиоси\nИнспекторнинг ўз ҳудудидан ташқарига чиқиши мумкинмас. Вафоев инспекторнинг асосий иш линияси – жиноятчилик билан ишлаши ўрнига¸ уларни ҳар-хил тадбирларга жалб қилади¸ МИБчилар билан юришга мажбурлайди. Масалан¸ президент борадиган тадбирга минглаб инспектор жалб қилинади. Президентнинг катта сондаги хавфсизлик хизмати бор-ку охранага! Инспекторнинг ойлиги паст¸ иш вақти камида 12 соат¸ дам олиш куни йўқ. Булар етмагандек¸ мана шунақа ҳақоратдан боши чиқмайди”¸ дейди Озодлик гаплашган тошкентлик инспекторлардан бири.\nОлмазор туман ИИО ФМБ Ҳуқуқбузарликлар профилактикаси бошқармаси инспектори, подполковник Фарруҳ Холовнинг Телеграмда тарқаган аудиосига муносабат билдирган ИИББ, “подполковник Холовга нисбатан хизмат текшируви белгилангани”ни билдирган эди. Бу хизмат текширувининг нима билан тугагани ҳақида ҳозиргача маълумот берилмаган.\nОзодлик гаплашган ички ишлар тизими ходимларидан бири ИИВ раҳбарларининг ўз қўл остидагилар ва оддий аҳолига ҳақоратомуз муносабат қилиши кенг тарқалган “касаллик” эканини айтади.\n“ИИВда сўкиниш одатий ҳол. Кўп ходимлар бошлиқ онасидан сўкса ҳам, индамай тураверишини кўрганман. Ғурур, ор-номусни йиғиштириб қўйишган. Чунки кўпчиликнинг бошқа ҳунари йўқ, оиласини шу иш билан боқади. Лекин бундай малайларни оқлай олмайман. Онаси, оиласи шаънини ҳимоя қилолмаган одам, Ватанини ҳимоя қилолмаслиги аниқ”¸ - деди тизим зобитларидан бири.\nЎзбекистон давлат бошқаруви тизимидаги кўплаб мулозимнинг сўконғичлиги аудио ва видеоларда тасдиқланганига қарамай¸ ҳозиргача улардан бирортаси қўл остидагилар ëки оддий аҳоли вакилларини ҳақорат қилгани учун вазифасидан бўшатилган эмас.\nЎзбекистоннинг энг сўконғич ҳокимларидан бири сифатида ном чиқарган Фарғона вилоятининг собиқ ҳокими Шуҳрат Ғаниев шов-шувли аудиолар ҳамда ижтимоий тармоқлардаги танқид ва норозиликларга қарамай, ўтган йил сентябрида Мирзиëев томонидан Бош вазир ўринбосарлигига тайинланган эди.\nИчки ишлар тизимида сўконғичлиги билан танилган Тошкент шаҳар Ички ишлар бош бошқармаси бошлиғининг ўринбосари Вафоев Маҳкам Миржонович эса¸ 2020 йилнинг август ойида Шавкат Мирзиëев томонидан “Содиқ хизматлари учун” медали билан тақдирланган.\nЯна бир ҳоким сўкинди. Бош прокурор ўринбосари Озодликка изоҳ берди\n"Ҳоким оғзига эрк берган эди". Хива тумани ҳокимининг фермерларни сўккан видеоси тарқалди\nКоллеж директори ўқувчиларни онасидан сўкиб, “гей”ликда айблагани аудиоси тарқалди\nМулозимларни сувга пишган ҳоким бошқараётган вилоятда туманнинг "Думбул ҳокими" ўрнига тайинлангани ҳам сўконғич чиқди\nПрезидент хиёнатда айблаган сўконғич ҳокимларини мукофотлади\nСамарқанд газ таъминоти раҳбари бир ярим соатлик мажлисда юзлаб маротaба сўкинди\nТўрақўрғон МИБ ходимлари "уронғич ва сўконғич" бошлиқ дастидан ишдан кетмоқда (АУДИО, ВИДЕО)


Олимпиада тарихидан қизиқарли фактлар - zarnews.uz\nИлк бор ўтган Олимпиа ўйинларига нозик ҳилқат вакилалари қўйилмаган. Бироқ, тез орада, яъни 1900 йили Парижда ўтган Олимпиадада ҳар бир жамоада аёллар пайдо бўлди. Айтиш жоизки, ўша пайтларда трибуналарда ҳозиргидагидек томошабинлар кам бўлиб, асосан спортчиларнинг ўзи кузатувчи бўлганлар.\nТоза олтиндан қуйилган олимпиада медаллари спортчиларга сўнгги бор 1912 йили Стокгольмда берилганди. Шундан сўнг ҳозиргача юзасига тилла суви юритилган медаллар топширилади.\nХитой термаси 1984 йилгача бирорта ҳам медалга эгалик қилмаган бўлиб, Пекиндаги ўйинларда юзта медалга эгалик чиққан. Шулардан 51 таси олтин медал эканлиги эътирофга лойиқ.


Париж олов қуршовида: бир кечанинг ўзида 12та автомобиль ёндирилди\n14:28 / 23.07.2016\nПариж яқинидаги Валь-д’Уаз шаҳри бу тун олов қуршовида қолди. Бу ерда тунда бир неча биноларга ўт қўйилди, шунингдек кўчаларда турган 12та машина ёқиб юборилди. Бу ҳақида Россия 24 канали маълум қилди.\nПолиция маълумотларига кўра, бу тартибсизликларни камида 50 киши амалга оширган. Ҳуқуқ-тартибот органлари ходимлари тонгга қадар уларни қўлга олишга ҳаракат қилишди.\nМанбага кўра, тартибсизликлар қора танли ёш йигитнинг полиция ходимилари томонидан ўлдирилганлиги ҳақидаги хабар тарқалганидан кейин юзага келган.\nПариж атрофидаги шаҳарчаларда ёнғинларнинг юзага келиши – биринчи марта эмас. 2005 йилда полициядан яширинишга ҳаракат қилган Шимолий Африкадан чиққан икки ўсмирнинг ўлими натижасида ҳам худди шундай ёнғинлар юзага келган.\nПарижда бир кунга автомобиллар ҳаракати тўхтатилади\n19:40 / 17.09.2018\nСанкт-Петербургдаги ёнғин оқибатида Ўзбекистоннинг бир фуқароси ҳалок бўлди, яна 4 ўзбекистонлик шифохонага ётқизилди\n15:30 / 16.09.2018\nЎт ўчирувчилар Намангандаги уйдан 12 кишини қутқаришди\n11:30 / 16.09.2018


Заршунослар - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 06 Октябр 2016\tКӯришлар: 741\nХалқда: жўжани кузда санайдилар, деган гап бор. Пахтакор учун синов, яъни деҳқончасига айтадиган бўлсак, ғалвирни сувдан кўтарадиган давр келди. Панж ноҳиясидаги Эмомали Раҳмон номли хўжаликдаги Холмирзо Акбаров бошлиқ бригада аъзолари ҳам пахта йиғим-теримини бошлаб юборишди. Пахта терими кун сайин қизиб бормоқда. Мазкур хўжаликнинг бошқа бригадалари, чунончи, Оймаҳмад Кўганов, Нурбобо Ҳакимов, Мамадали Юлдошев,\nҲаким Сафаров, Файз Мирзоёровлар бригадаларида ҳам пахта йиғим-терими авж олган. Хўжалик ноҳияда байроқбардорлик қилиб, пешқадамликни ҳеч кимга бермай келмоқда.\nХолмирзо Акбаров «оқ олтин» яратиб, эл назарига тушган, юзи ёруғ бўлган саркорлардан. Ўзи ёш бўлса ҳам, ишнинг кўзини билади. Холмирзо алмашлаб экишга алоҳида эътибор бериб келади. Ўтган йили «Қозон кўл» қартасига маккажўхори эккан эди. Бу йили эса, макка ўрнига пахта эккан. Мана, кўриб турибмиз, натижа ёмон эмас.\n-Алмашлаб экишда гап катта,-дейди биз билан бўлган суҳбатда саркор. - Ишонмасангиз, пиёз эккан жойга, яна пиёз экиб кўринг. Ҳосил ўтган йилгидан кам бўлади. Сабаби, пиёз камида бир йилда қирқ марта сув талаб қилади. Сув қўяверсангиз, сув ерни «чақади». Ёки картошка ўрнига картошка, помидор ўрнига помидор экиб кўринг. Ҳосилдорлик бирданига пасайиб кетади. Шунинг учун, алмашлаб экишга, эътиборни кучайтириш лозим. Мен буни ўз тажрибамда кўп синаб кўрганман. Алмашлаб экиш мўл ҳосил яратиш манбаи ҳисобланади.\nСаркор Холмирзо Акбаров давлат мустақиллигининг юбилей йилида 62 гектар пахта майдонига барака уруғи қадаган эди. Пахта топшириш режаси, аллақачон, 50 фоизга етиб қолди.\nБу йилги мақсад гектар бошига ҳосилдорликни 30 центнерга етказишдан иборат. Бунинг учун барча шароит бор. Далада пахта кўп. Бригада аъзоларидан Гулистон Сафарова, Хайринисо Ойнаева, Амина Сафарова, Рўзия Қораева, Насиба Кўчарова, Тахмина Сафарова, Гавҳарой Усмонова, Ҳафиза Суярқуловаларнинг ҳар бири кунига 80-90 килограммдан «оқ олтин» дурдонаси териб, бригада хирмонига тўкмоқдалар.\nБригада аъзолари ўз ички захира имкониятларини назарга олган ҳолда, мавсум охиригача Ватан хазинасига яна 50 тонна пахта етказиб бериш учун астойдил меҳнат қилмоқдалар.\nҲамроқул Тўқсанов, жамоатчи мухбир.\nБугун: 28-01-2020 16:19:53


7 йил аввал 1185 siyrat.uz\nПайғамбар алайҳиссалом Хандақ жангидан қайтиб, ҳали жанговар либосларини ечиб улгурмасларидан Аллоҳ таоло мусулмонлар танг аҳволда қолганда уларга қарши хиёнаткорона бош кўтарган яҳудийлар билан орани очди қилиб, бу заминдан қувиб чиқаришни амр этди. Расулуллоҳ саҳобаларга аср намозини бани Қурайза ерида ўқишни буюриб, ўзлари уларнинг орқасидан йўлга тушдилар. У кишининг ўрнига Мадинада Абдуллоҳ ибн Умму Мактум қолди. Али ибн Абу Толиб байроқдор бўлиб, саҳобаларни жадал бошлаб кетди.\nЖангга отланганларнинг сони уч минг нафар эди. Саҳобаларнинг бир қисми Расулуллоҳнинг буйруғини манзилга тезроқ етиш маъносида тушуниб намоздигарни йўлда ўқиди, иккинчи гуруҳ эса бу фармонни айни маъносида англаб, ибодатни бани Қурайзада бир оз кечикиб адо этди. Расулуллоҳ уларнинг ҳеч қайсисини айбламадилар. Бани Қурайза яҳудийлари қуюндек шиддат билан бостириб келаётган мусулмонларни кўргач, ўтакалари ёрилгудек бўлиб, шоша-пиша қўрғонларига яшириниб олишди. Улар ўз қилмишларини — ваъдага вафо қилмай мусулмонларни танг аҳволда қолдириб, ғаним билан тил бириктиришганини, бу мунофиқликлари учун кечирилмасликларини яхши билишарди.\nМусулмонлар уларни йигирма беш кун муҳосара қилдилар. Яҳудийлар тўқнашув муқаррарлигини, агар муҳосара шу зайлда давом этаверса, очликдан қирилиб битажакликларини, яхшиси, мусулмонларни инсофга келтириб, худди бани Назир қабиласидек фақат мол-мулкини олиб юртларидан чиқиб кетишга ижозат сўраш кераклигини англаб етишди. Бироқ Расулуллоҳ уларнинг талабига рози бўлмадилар. Яҳудийлар ҳеч нарса олмай, чопонини елкасига ташлаб чиқиб кетажакларини айтишди. Сарвари олам бунга ҳам кўнмадилар, нимага ҳукм этсалар, шунга рози бўлмагунларича қамалда сақлаяжакларини билдирдилар.\nЯҳудийлар: «Бизга Абу Лубобани юборгин. У билан кенгашиб бир қарорга келайлик», дейишди. Абу Лубоба яҳудийларнинг иттифоқчиси Авс қабиласидан бўлиб, бола-чақаси, мол-мулки яҳудийларнинг қўлида эди. Улар Абу Лубобадан нима қилиш кераклиги ҳақида маслаҳат сўрашди. «Агар Пайғамбар алайҳиссаломнинг ҳукмига рози бўлсангиз, қих, — у кафтининг қирраси билан томоғини кесиб кўрсатди. — Каллангиз кетади, ҳаммангиз ўлимга ҳукм этиласиз». Абу Лубоба бу гапни айтишга айтди-ю, бироқ шу заҳоти Худога, Пайғамбарга хиёнат қилганини тушунди.\nЯҳудийларнинг қароргоҳидан қайтгач, Расулуллоҳга рўпара келишдан уялиб Мадинага йўл олди, ўзини устунга боғлатиб, Пайғамбар алайҳиссаломга хабар юборди ва қилмишига яраша жазо кута бошлади. Расулуллоҳ: «Агар Абу Лубоба тўғри келиб менга учрашганда афв этардим, ўз билганича иш тутган экан, Аллоҳдан ҳукм тушгунча қимир этмай турсин», дедилар. Чорасиз қолган бани Қурайза яҳудийлари Расулуллоҳнинг амрига бўйсунишди.\nПайғамбар алайҳиссалом бани Қурайзанинг барча эркакларини қўлини боғлаган ҳолда олиб келишни буюрдилар. Авс қабиласининг одамлари ўртага тушиб, уларга ҳам бани Қайнуқоъ яҳудийларига қилинганидек илтифот кўрсатилишини ўтинишди. «Агар орангиздан бирон киши ҳукм чиқарса, унинг айтганига рози бўласизларми?» деб сўрадилар Расулуллоҳ. Одамлар рози бўлажакларини айтиб, ҳукм чиқариш ҳуқуқини ўз оқсоқоллари Саъд ибн Муозга муносиб кўришди. Саъд ибн Муоз Хандақ жангида яраланиб, ярадорлар учун ажратилган махсус чодирда ётарди. Пайғамбар алайҳиссалом юборган одамлар уни эшакка миндириб олиб келишди. Авс қабиласининг оқсоқоллари Саъднинг атрофини ўраб, яҳудийларга қаттиққўллик қилмасликни ўтинишди. «Одамларнинг айблашларидан қўрқмай Аллоҳнинг ҳукмини ижро этадиган пайт келди», деди Саъд. У етиб келганда Расулуллоҳ саҳобалар билан гаплашиб ўтирган эдилар. «Бошлиғингизни эшакдан тушириб қўйинглар», дедилар Пайғамбар алайҳиссалом унинг атрофида турганларга. Одамлар буйруқни бажо келтиришгач, Расулуллоҳ сенга иттифоқчиларнинг устидан ҳукм чиқаришни топширмоқчилар, дейишди.\nПайғамбар алайҳиссалом бу фикрни тасдиқлаб: «Эй Саъд, бани Қурайза яҳудийлари устидан ҳукм чиқар, дедилар. Саъд саҳобаларга юзланиб: «Мен чиқарган ҳукмни ижро этишга Худони ўртага қўйиб қасам ичасизларми?» деб сўради. Саҳобалар қасам ичиб, Расулуллоҳ уларнинг фикрини тасдиқлагач, Саъд қарорини айтди: «Эркакларни ўлимга, аёллар билан болаларни асир олишга ҳукм этаман». «Сен Аллоҳнинг ҳукми каби ҳукм чиқардинг», дедилар Расулуллоҳ. Суиқасдчи хоинларнинг жазоси шундай бўлиши керак. Пайғамбар алайҳиссаломнинг амрига биноан ҳукм шу заҳоти ижро этилди.\nБир ярим минг қилич, уч юз совут, икки минг найза, беш юз қалқон, жуда кўп рўзғор буюмлари, идиш-товоқ, туя, қўй ғанимат олинди. Буларга хурмо ва асирларни ҳам қўшиб, бешга бўлинди. Суворийларга уч ҳисса, пиёдаларга бир ҳисса, ҳатто ярадорларга қарайдиган аёлларга ҳам маълум улуш берилди. Ичкилик солинган идишларнинг ичидаги ароқ-шароблар тўкиб ташланди. Бу ишлар ниҳоясига етмай туриб Саъд ибн Муоз ҳам вафот этди. У жуда кўп қон йўқотган, жароҳати тузалиш ўрнига баттар зўрайиб кетган эди. Унинг ансорлар орасидаги обрў-эътибори Абу Бакрнинг муҳожирлар ўртасидаги мартабаси билан тенг эди. Саъд ибн Муоз ҳамма ғазотларда қатнашиб беқиёс қаҳрамонликлар кўрсатган, шу боис Расулуллоҳ уни жуда яхши кўрардилар. Дафн маросимида жаннату ризвонга ноил бўлажагини башорат қилдилар.\nМусулмонлар Мадинага қайтиб келгач, Аллоҳ таоло Қуръондаги Тавба сурасининг 102-оятини нозил қилиб, Абу Лубобанинг тавбасини қабул этди: «Яхши ишга ёмонликни аралаштириб бажарган бир гуруҳ одам ўзларининг гуноҳини тан олишди, Аллоҳ уларнинг тавбасини қабул қилиши мумкин, Аллоҳ мағфират этгувчидир, бениҳоя меҳрибондур. «Абу Лубоба хиёнат қилган жойи — бани Қурайза диёрини бутунлай тарк этишга қасам ичди. Бу ғазот туфайли Парвардигор мусулмонларни иккиюзламачилик ва хоинликка одатланган яҳудийларнинг хавф-хатаридан холос этди. Аслида Хандақ урушига келганларни васвасга солганлар яҳудийларнинг Ҳайбарда қолган бир гуруҳ бузғунчи катталари эди. Уларнинг қандай таъзирини еганлиги ҳақида кейинги бобларда тўхталиб ўтамиз.